"Dani domaćih" u februaru u znaku domaćih iz valjevskog kraja | Kolubarske\nKonferencija za novinare Dani domaćih Europrom (foto: Kolubarske.rs)\n"Dani domaćih" u februaru u znaku domaćih iz valjevskog kraja\nValjevski Europrom je i u februaru nastvio kampanju "Dani domaćih", koja je započela u septembru 2018. godine, u okviru koje se predstavljaju domaći proizvođači, a kupcima svoje proizvode nude po akcijskim cenama.\nTakođe, Europrom je nastavio i kampanju "30 za ponos", koja je počela u decembru prošle godine, a u okviru koje se promovišu postignuća i uspesi trideset mladih iz Valjeva i drugih opština u kojima Europrom ima svoje maloprodajne objekte. Među "30 za ponos" je Marko Dević, učenik valjevske Tehničke škole čiji su uspesi predstavljeni na konferenciji za novinare.\nPrema rečima Bojane Perić, PR menadžera Europroma, ovog meseca u centru pažnje su, ne samo kvalitetni domaći, nego proizvodi iz valjevskog kraja, lokalnih proizvođača, otuda februarska akcija nosi naziv "Dani domaćih iz našeg kraja".\nOna je podsetila da je Europrom priču o domaćim proizvodima pokrenuo pre šest godina i da je veliki deo javnosti i potrošača upoznat sa konceptom robne marke "Domaće". To je inicijativa valjevske trgovine koju je podržalo desetak lokalnih proizvođača.\n- Kao što sam naziv kaže reč je o proizvodima koji su proizvedeni u našim krajevima, a sirovine koje ulaze u sastav ovih proizvoda su takođe iz naših krajeva, dok je preko 300 ljudi uključeno u proizvodnju domaćih kvalitetnih proizvoda, koji su zasnovani na tradicionalnim recepturama, naravno uz primenu savremenih tehnologija i standarda. I ono što je najbitnije jeste to da je zajednička nit, koja nas je okupila, visok kvalitet svih proizvoda koji u svom sastavu nemaju štetne aditive i štetne primese, što je izuzetno važno za naše potrošače - naglasila je Bojana Perić PR menadžer Europroma.\nNavela je da je reč o proizvodima koji se svakodnevno nalaze na našim trpezama, kao što su sir, kajmak, jaja, kačkavalj, hleb, meso, kolači, krem čokolada i sokovi...\n- Sama ova priča oko robne marke "Domaće" podstiče lokalni i regonalni razvoj, to je jedan vid podrške i ne samo da pomaže da se njihovi proizvodi nađu na policama, nego da budu konkurentni i da opstanu na tržištu, a samim tim oni šire svoje proizvodne kapacitete i asortiman, i zapošljavaju sve veći broj radnika – navela je Bojana Perić. Dodala je da je "malim proizvođačima" neophodna i marketinška podrška i to je takođe nešto što Europrom pruža lokalnim proizvođačima promovišući "Domaće" proizvode.\nPerić je saopštila nekoliko podataka koji govore u prilog tome da svi proizvođači koji su deo priče "Domaće" beleže rast prodaje svojih proizvoda. Prema njenim rečima najveći rast u prošloj u odnosu na pretprošlu godinu zabeležili su mlekara "Kačarević", preko pedeset posto, i mlekara "Agro Maja" od skoro 60 posto rasta prodaje u objektima Europroma.\nMeđu "Domaćim" je i pekara "Beljić", koja je, kako je navela Perić, prethodnih godina od "male lokalne pekare, koja je svoju delatnost obavljala u malom prostoru, prerasla u veliku sa većim kapacitetima".\nAleksandar Beljić predstavnik pekare "Beljić" je rekao da pekara ima novi objekat od 400 kvadrata proizvodnog prostora i oko 100 kvadrata magacina.\n- Zahvajujući novoj opremi proizvodimo do 15.000 jedinica u 24 časa, a u pitanju su integrali proizvodi. Posebno ističem integralni i hleb sa ognjišta koji je napravljen sto posto od brašna koje se dobija mlevenjem celog zrna pšenice, sadrži kvasac, so i vodu bez dodatnih primesa. Obrada ovog testa se vrši ručno, a hleb se peče u peći na drva iz koje odlazi direktno na police i do potrošača – objasnio je Aleksandar Beljić.\nDodao je da povezanost pekare "Beljić" sa regionalnim liderom u trgovini kompanijom Europrom kroz priču "Domaće" omogućava povećanje proizvodnje i rast prodaje.\nMlekara "Agro Maja" postoji i radi deset godina, rekao je Mileta Bojanić zamenik direktora mlekare uz podsećanje da su sa radom počeli u jednoj prostoriji od 70 kvadrata i sedam zaposlenih, sa proizvodnjom od 350 litara mleka.\n- Posle deset godina rada imamo moderan objekat od 1500 kvadrata, otkupljujemo 20 tona mleka od 440 proizvođača sa teritorije sedam opština, i imamo 38 zaposlenih. Proizvodimo tri proizvoda: kačkavalj "Krstaš" sa 35 posto mlečne masti u suvoj materiji, novi proizvod je topljeni sir za mazanje, podseća na "Zdenku", sadrži 25 posto mlečne masti, i treći proizvod je sir "urda", poznat onima koji se bave pekarstvom. Poseban akcenat je na kontroli kvaliteta proizvoda, počev od analize ulazne sirovine u našoj labaratoriji, i dvostruka pasterizacija proizvoda. Proizvode plasiramo na području Srbije i Crne Gore – rekao je Bojanić, koji je takođe istakao značajnu i odličnu dugogodišnju saradnju sa Europromom i Domaćim trgovačkim lancem (DTL).\nKako je najavljeno na konferenciji za novinare, u februaru će u svim maloprodajnim objektima desetak proizvoda čak osam domaćih proizvođača biti na akciji, a za svaki od njih biće organizovana degustacija proizvoda.\nObećano na sastanku direktora i sindikata fabrike Pre 16 sati 5 minuta\nU Centru za kulturu Pre 19 sati 49 minuta\nKolubarske.rs istražuju Pre 22 sati 13 minuta


KORONA OBARA CENE STANOVA Jedan od najskupljih gradova na svetu očekuje dalji pad\nČetvrti talas virusa kovid-19 u Hongkongu dovešće do dodatnog smanjenja cena nekretnina u tom gradu, jednom od najskupljih na svetu, nakon što su cene pale za 0,6 odsto u oktobru, procenjuju stručnjaci.\nHongkong je sa oko 6.700 stanovnika po kvadratnom kilometru jedan od najgušće naseljenih gradova na svetu, a S&P Global Ratings navodi u izveštaju da ograničena ponuda stambenog prostora ipak može sprečiti drastičan pad cena stanova usled pandemije virusa kovid-19.\nProcenjuje se da će cene nekretnina u Hongkongu pasti za dodatnih pet odsto 2021. godine, nakon pada od sedam odsto u krajem oktobra 2020. u odnosu na dostignuti vrhunac cena u junu 2019. godine, prenosi portal Realestateasia.com.\nIako Hongkong nije uveo potpunu blokadu ili policijski čas, sveobuhvatne mere uvedene u borbi protiv virusa kovid-19 pogoršale su ekonomsku situaciju u tom gradu na jugoistoku Kine.\nU Hongkongu, koji je nedavno pooštrio mere usled četvrtog talasa kovida-19, od početka krize sa tim virusom zaraženo je 5.948 ljudi, od kojih je 108 umrlo od posledica tog virusa, a 540 je aktivnih slučajeva.\nNa cene nekretnina može uticati i stopa nezaposlenosti u Hongkongu pošto je dostigla nivo od 6,4 odsto, što je najviše u poslednjih 16 godina, ocenjuju ekonomisti.\nOko 257.800 ljudi bilo je bez posla od avgusta do oktobra, podaci su hongkonškog Zavoda za popise i statistiku.\nSRUŠEN REKORD IZ 2017. Stan prodat za 156.000 evra po kvadratu\nNAJAM STANOVA U HONG KONGU JEFTINIJI I DO 25 ODSTO Stručnjaci zbog korone i nezaposlenosti napuštaju grad\nU 20 GRADOVA NIJE PRODAT NIJEDAN STAN Dok je u velikim gradovima jagma za nekretninama, u nekim tržište zamrlo\nOsobe koje pate od umora i pospanosti često posegnu za kafom u jutarnjim časovima kao instant rešenjem. Međutim, treba imati na umu da to nije jedina opcija.


Smanjena vidljivost na dionicama u kotlinama i uz riječne tokove – Fokus.ba\nZa danas je najavljen početak radova na nadvožnjaku u mjestu Brgule (Šićki Brod - Srebrenik), zbog čega će se saobraćati usporeno-naizmjeničnim propuštanjem vozila\nNa dionicama u kotlinama i uz riječne tokove iz Bosanskohercegovačkog automoto kluba (BIHAMK) upozoravaju na smanjenu vidljivost, zbog magle, prenosi Anadolu Agency (AA).\nSaobraćaj je zbog radova obustavljen u tunelu Jasen, na dionici Prozor – Jablanica. Putnička i manja teretna vozila saobraćaju obilaznicom oko tunela, dok se teretna vozila preko 7,5 tona (sa izuzetkom autobusa) usmjeravaju na alternativne pravce: Mostar – Široki Brijeg – Posušje – Tomislavgrad – Kupres – Bugojno i Mostar – Sarajevo – Busovača – Novi Travnik – Bugojno.\nRadovi na sanaciji mostova u toku su i na putnim pravcima: Jablanica – Mostar (most Begića i Begovića), Tarčin – Konjic (kod mjesta Zukići), Pelagićevo – Srebrenik (u mjestu Špionica), kao i na petlji Blatuša, kod Zenice, a na tim lokacijama saobraća se usporeno.\nNa magistralnom putu Bosanski Petrovac – Ključ, zbog radova kod mjesta Gornje Bravsko, kao i na magistralnom putu Maglaj – Doboj u mjestu Mravići od 7 do 17 sati saobraća se usporeno.\nZa danas je najavljen početak radova na nadvožnjaku u mjestu Brgule (Šićki Brod – Srebrenik), zbog čega će se saobraćati usporeno-naizmjeničnim propuštanjem vozila.\nZbog velikog broja upita, obavještavamo vozače da sanacija tunela Crnaja (Konjic – Jablanica) još uvijek nije krenula, tako da se tom dionicom i dalje saobraća nesmetano.\nNa graničnim prelazima zadržavanja nisu duža od 30 minuta. Na graničnom prelazu Hum nije dozvoljen ulazak u Crnu Goru, dok je na graničnom prelazu Metaljka ulazak u Crnu Goru moguć u vremenu od 7 do 19 sati. Granični prelaz Deleuša zatvoren je zbog radova.


► Velimir Ilić: Narod mora da nauči da glasa za ljude za koje hoće\nIlić je dodao da trenutna vlast smatra da treba "novcem da kupi nekoga" i da je ona ta koja treba da pravi medije, a "narod to oseća i zato neće da izlazi na izbore i zato se ljuti i na opoziciju".\nOn je kazao da je u Zaječaru predsednik Srbije Aleksandar Vučić prvi put za sedam godina vlasti "pokušao da se približi narodu".\n"Setio se posle sedam godina da kaže u Zrenjaninu da 'ništa ne valja i da želi da otera neke bahate koji su samo grabili za sebe, a ne za narod'. Sad želi da pokrene temu ko je ubio na naplatnoj rampi", rekao je Ilić.\nKazao je da danas zaseda komisija koja rešava da je "najveće pranje para" u Evropi u Srbiji.\nDodao je da se najavljuje dolazak Vesli Klarka da gradi "pomoćni Koridor" što će biti 300 miliona skuplje nego što je bilo u raspisanom tenderu, a sve to je "nepoštovanje naroda koji je zaražen i ozračen".\n18.06.2019, 19:45h ivan Preporuči\nMa ovaj narod je toliko otupio da za jednu hemisku olovku daje glas iako zna da je pogresno to sto radi ali je dobio olovku\nMinistar zdravlja Zlatibor Lončar izjavio je danas da je pokušao da odgleda film "Vladalac" sa "ozbiljnom mučninom u želucu", ali, kako je rekao, "kao član Vlade mora...


Tokom prazničnog perioda despresija vreba zbog raskoraka između prevelikih očekivanja i učinka. Protiv takvih osećanja treba se boriti druženjem, nesebičnim davanjem i pomaganjem bližnjima, čemu zapravo dani praznovanja i služe.\nUprkos činjenici da nas praznici čine veselima i ispunjenima, nije retkost da se upravo tada neki osećaju usamljeno, a u podvlačenju crte o ličnom uspehu, rezultat je često razočaranje. Postoje mehanizmi odbrane od loših emocija u tim danima i moguće je zadržati dobro raspoloženje.\nSvaki praznik, bitan datum donosi često razmišljanja o tome šta je iza i ispred nas što često dovodi do psihološkog bilansiranja. Često smo nezadovoljni tim bilansima, jer očekujemo previše od datuma. Kada podvučemo crtu vidimo da se nije desilo ono što smo očekivali, i tada dolazi do neraspoloženja, gubitka volje, nesanice, razdražljivosti, tuge, sete.\nLjudi su tokom praznika više usmereni jedni na druge i provode dosta vremena zajedno. Kada sve ono što je stavljeno pod tepih dođe u prvi plan dolazi do burnih dramatičnih situacija i donošenja velikih životnih odluka, koje nikad nisu dobre kad su ishitrene i impulsivne, pa treba sačekati da se mirne glave sprovedu.\nŽelje za velikom promenom treba da se izbegnu jer je upravo mehanizam magijskog očekivanja da će prazik doneti nešto novo uzročnik praznične depresije.\nOčekivanja treba da budu da razumemo sebe, a ne da se svet promeni i namesti po našoj meri. To će pomoći da praznici proteknu onako kako treba, u veselju, raspoloženju, da se malo odmorimo. Možemo uvek da pomognemo ne samo materijalnim, već i emotivnim i psihološkim davanjem – volontiranjem, dobrotvornim radom, pomaganjem nekome pored sebe... Uvek treba pomoći. To dobar antidepresiv za svakoga.


Uspostavljena direktna avio-linija između Beograda i Teherana – dijalogin.tv\nFoto/Tanjug: Hosein Mola Abdolahi, Rasim Ljajić i Abas Ahmadian Mogadam\nNakon gotovo tri decenije, ponovo je uspostavljena direktna avio-linija između Beograda i Teherana, a karte za letove na toj relaciji prodate su do juna.\nMinistar trgovine, turizma i telekomunikacija Rasim Ljajić istakao je tim povodom da je to najbolji pokazatelj da se Srbija sprema za dolazak iranskih turista.\nPrema riječima ministra Ljajića, turisti iz te zemlje su samo u januaru ove godine ostvarili 2.305 noćenja u Srbiji.\nMinistar vjeruje da će se broj putnika na toj relaciji povećavati iz mjeseca u mjesec. Operater na ovoj liniji će biti “Iran Air”, ali osim letova ove avio-kompanije na ovoj liniji biće prisutni i letovi konkurentskih avio-kompanija, tako da će se broj iranskih turista sasvim sigurno samo povećavati.\n“Vjerujemo da će bezvizni režim i direktna avio-linija omogućiti lakšu komunikaciju poslovnih ljudi Srbije i Irana, a želimo da Beograd bude centralno mjesto za iranske poslovne ljude i investicije”, dodao je Ljajić na konferenciji za novinare.\nMinistar je ubijeđen da će ekonomska, privredna i trgovinska saradnja između dvije zemlje biti na daleko većem nivou, posebno kada se govori o obimu robne razmjene i iranskim investicijama u Srbiji.\n“Mi smo inače u prošloj godini sprovodili čitav niz promotivnih aktivnosti turističkih potencijala Srbije u Iranu, a zajedno sa Slovenijom nastupali smo u aprilu prošle godine u Teheranu, predstavljajući zajedničku turističku ponudu Slovenije i Srbije. Ove godine Iran je za nas jedno od osam prioritetnih tržišta kada govorimo o promotivnim aktivnostima tokom 2018. godine”, rekao je Ljajić.\nPrema riječima ambasadora Irana Hoseina Mole Abdolahija, uspostavljanje direktne avio-linije je drugo važno dostignuće u saradnji dvije zemlje nakon uspostavljanja bezviznog režima, a sve u cilju olakšanja međusobne komunikacije, kao i razvoja saradnje u oblastima turizma, trgovine, kulture, nauke i obrazovanja.\n“Ova linija je plod ozbiljnog truda i iskrene saradnje, kooperacije svih zvaničnika i relevantnih institucija u Teheranu i Beogradu. Naši odnosi svakog dana se sve više razvijaju. Tokom proteklih šest meseci, skoro 7.000 iranskih turista posjetilo je Srbiju i to je neviđena brojka u istorijatu naših odnosa”, rekao je ambasador.\nPrema njegovim riječima, sve ovo govori o dubokom interesovanju naroda dvije zemlje da imaju prijateljske i proaktivne odnose, rekao je iranski diplomata.\nAmbasador je pozvao sve dobre ljude u Srbiji da posjete njegovu zemlju, koja je, kako je istakao, kolijevka civilizacije, sa enormnim brojem turističkih atrakcija od kulturnog i istorijskog značaja.\nPomoćnik direktora za operativne poslove kompanije “Iran er” Abas Ahmadijan Mogadam rekao je da je ta linija samo početak i da se nada da će se unaprijediti saradnja i proširiti letovi i na druge iranske gradove.\nTotal Visits: 3.223.327


SOKO BANJA - Katalog privatnog smeštaja - Sokobanja dobija izlaz na autoput?\nOvo je prvi veliki i ozbiljan korak na realizaciji projekta izgradnje novog puta prema Sokobanji, ocenio je predsednik opštine Aleksinac Nenad Stankovic, koji je danas prisustvovao sastanku u pratnji nacelnika odeljenja za privredu Dalibora Markovica i narodnog poslanika Dalibora Radicevica.\nNenad Stankovic i Dalibor Markovic\nInvesticija koja ce koristiti svima, procenili su strucnjaci i predstavnici lokalnih samouprava, a predsednik Aleksinca kaže da ce se na ovaj nacin rasteretiti saobra?aj u samom gradu i sacuvati gradske saobra?ajnice.\nU Aleksincu vec više decenija imamo problem sa tranzitnim saobracajem ka Sokobanji, koji koristi zapravo naše gradske ulice. Tom maršrutom kroz Aleksinac ne odvija se, dakle, samo saobracaj putnickih vozila. Ne treba zaboraviti da Sokobanja ima i rudnik sa jamskom eksploatacijom. Mi smo svedoci da tu stalno prolaze tegljaci, šleperi, tako da je i naš interes da Aleksinac rasteretimo tog tranzitnog saobracaja – objasnio je predsednik Stankovic i dodao da izgradnjom novog, aktuelni put ka Sokobanji nece biti zanemaren, vec ce zbog lokalnog stanovništva i on biti rekonstruisan.\nIsidor Krstic i Dragana Kostic\nIdeja stara 40 godina konacno ima sasvim realne šanse da bude i realizovana – ovakav zakljucak, nakon današnjeg sastanka, dao je predsednik opštine Sokobanja Isidor Krstic.\nUbedjen sam da cemo u narednom periodu ubrzano raditi na izradi projektne dokumentacije, a vec možda od 2019. krenuti i sa izgradnjom petlje Rutevac, naravno i državnog puta od auto-puta prema Sokobanji i dalje možda prema Knjaževcu i Staroj planini. Sokobanja ce na ovaj nacin imati put kraci za 14 kilometara, koji ce biti komforniji i kvalitetniji – istakao je Krstic.\nBuduca deonica puta bila bi širine nešto više od sedam metara, što je šire od sadašnjeg puta Aleksinac – Sokobanja, koji je negde izmedju pet i po i šest metara. Celokupna investicija procenjuje se na dva i po do tri miliona evra i ona bi se po ovoj studiji izvodljivosti povratila u krajnjem slucaju za 14 godina, dok bi posle tog perioda donosila i zaradu. Ucesnici skupa saglasni su da ce ovakav projekat doprineti razvoju turizma u celoj Istocnoj Srbiji, dok bi put od Beograda do Stare planine bio kraci za cak 40 kilometara.


Solo Album | Headliner - Part 2\nNoel sad sigurno čupa kosu… Liam Galager najavio još jedan album\nLiam Galager je očigledno veoma zadovoljan prodajom i plasmanom na top listama svog debi albuma “As You Were”, objavljienog 6. oktobra, da već najavljuje novo solo izdanje. Osnivač i frontmen Oasisa, posle diskografske pauze od nekoliko godina, objavio je prvih dana oktobra solo album koji niže uspehe. “As You Were” …\nZele Lipovača: Moj novi album je čista emocija\n“Internal Waves of Love” je naslov prvog singla i novog albuma Zeleta Lipovače, osnivača grupe Divlje Jagode. Dugoočekivani, drugi solo album legendarnog čarobnjaka na gitari je prava poslastica za sve ljubitelje gitarskog zvuka. – Iako koncepcijski inspirisan raznim važnim događajima, mestima i ljudima koji su fascinirali kroz istoriju, ovaj album …


Милански едикт очима уметника“Milanski edikt” in eyes of artists\nMilanski edikt očima umetnika“Milanski edikt” in eyes of artists\nUsled blizine Viminacijuma, Požarevac je nizom događaja uključen u proslavu 17 vekova od takozvanog Milanskog edikta, datuma od izuzetnog značaja za hrišćanstvo. Jedan od događaja je i izložba u Gradskoj galeriji pod naslovom „Konstantinov edikt – umetnički fragment kulturne baštine.”\nNeposredno pre otvaranja, o izložbi koja je delo nekolicine umetnika, govorila je istoričar umetnosti Ljiljana Subotić. Ona je istakla da je godina Milanskog edikta ujedno i godina koja označava početak javne hrišćanske umetnosti pod okriljem države i početak novog jezika sibola kada se nakon ovog događaja, pojavljuje Hristov monogram.\n– Vremenski tok od Konstantina do Nemanjića dalo je brojne mogućnosti za umetničku inspiraciju. Odgovorivši na temu neverovatno širokom lepozom motive, dvadeset i sedam vrsnih autora svih generacija predstavilo se na ovoj izložbi slikama u ulju, akvarelom, crtežom, kaliografijom, batiku i slikanoj svili zaokružujući postavku u kvalitetnu homogenu celinu, kazala je Ljiljana Subotić rekavši još da je ova izložba jedina te vrste do sada.\nPre nego što je otvorio izložbu, gradonačelnik Požarevca Miomir Ilić je u svom govoru istakao da je ideja Milandkog edikta postojanje razlika i verska tolerancija što predstavlja civilizacijski svetionik u evropskoj kulturi.\n– Milanski edikt je deo rimskog prava koje je utkano u savremeno evropsko zakonodavstvo i demokratiju, kroz vizantijsko, srednjevekovno nasleđe i neke odredbe zakona Svetog Save i Dušanovog zakonika, ono je preživelo tursku okupaciju i danas je prisutno u savremenom srpskom zakonodavstvu, posebno crkvenom, kazao je Ilić pre nego što je i zvanično otvorio izložbu.


REC u Bosni i Hercegovini\nREC Ured u Bosni i Hercegovini osnovan je u martu 1997. godine s ciljem da pruži adekvatnu podršku unapređenju zaštite i očuvanja okoliša u BiH. Od svog osnivanja, REC ured u BiH radio je na promovisanju dijaloga među različitim interesnim stranama u sektoru zaštite okoliša (vladin sektor, nevladine organizacije, naučno-istraživačke institucije, poslovni sektor i mediji ). Imajući na umu političku fragmentiranost i kompleksnu uređenost zemlje, sve aktivnosti REC-a implementirane su u oba BiH entiteta (Federaciji Bosne i Hercegovine i Republici Srpskoj) kao i u Brčko Distriktu.\nREC ured u BiH ima status međunarodne organizacije sa diplomatskim statusom. Sporazum o diplomatskom statusu REC Ureda za Bosnu i Hercegovinu potpisan je od strane Ministarstva vanjskih poslova Bosne i Hercegovine i RECa u decembru 1999. godine.


Britanski epidemiolog: Vakcinisani mogu da prenose infekciju koronavirusom | Kodex.ME\nBritanski vodeći epidemiolog Džonatan Van-Tam upozorio je da osobe koje su primile vakcinu protiv kovida 19 mogu da prenesu infekciju i trebalo bi da nastave da poštuju pravila zaključavanja,prenosi Beta.\n24. 01. 2021 - 21:18 Autor: M.V.\nVan-Tam koji je i zamjenik ministra zdravlja Velike Britanije naglasio je da naučnici "još ne znaju uticaj vakcine na prenošenje (zaraze)", prenio je Bi-Bi Si.\nOn je rekao da vakcina daje "nadu", ali da stopa zaraze mora brzo da počne da opada. Ministar zdravlja Velike Britanije rekao je da je 75 odsto građana starijih od 80 godina primilo prvu dozu vakcine.\nZa kompletan proces vakcinacije potrebne su dvije doze vakcina Fajzer-Biontek i Okford-AstraZeneka, a broj vakcinisanih do sada pokazuje one koji su primili samo prvu dozu. Profesor Van-Tam je rekao je da "nijedna vakcina nikada nije bila" 100 odsto efikasna, tako da nema zagarantovane zaštite.\nOn je naveo da su potrebne najmanje tri nedjelje posle vakcinacije kako bi se u potpunosti razvio imuni odgovor kod starijih osoba.\n"Čak i kada primite obije doze vakcine, možda ćete i dalje prenijeti kovid 19 nekom drugom i lanci prenosa će se nastaviti", rekao je Van-Tam. On je upozorio građane da se pridržavaju mjera i posle vakcinacije kako ne bi izlagali rizicima druge ljude koji čekaju da prime svoju dozu.


f Povezivanje ljudi sa prirodom - Arhus Centar Subotica\nPovezivanje ljudi sa prirodom\nSvetski dan zaštite životne sredine se obeležava svake godine, 5. juna. U preko 100 država, na taj dan, organizuju se akcije koje imaju za cilj promenu ekološke svesti vlada, privrede i stanovništva u celini, u pravcu odgovornijeg ponašanja prema svom okruženju. U ovim akcijama, svake godine učestvuje više od pola milijarde ljudi.\nDatum 5. juni je odredila Generalna skupština UN jer je tog dana održana Konferencija o zaštiti životne sredine u Stokholmu 1972. Na konferenciji se okupilo 113 država, koje su priredile zajedničku izjavu o potrebi međunarodne saradnje u cilju zaštite životne sredine.\nOvogodišnja tema "Povezivanje ljudi sa prirodom" ("Connecting People to Nature") podstiče nas da izađemo napolje i u prirodu, da u potpunosti prepoznamo, prihvatimo i cenimo njenu lepotu, da razmišljamo o tome kako smo njen deo i o tome koliko zavisimo od nje. Poziva nas da nađemo zanimljive i uzbudljive načine da osetimo i negujemo tu vitalnu vezu.


AKO STE SE PITALE: Zašto muškarci ne vole da se dopisuju? – Nadlanu.com\nAKO STE SE PITALE: Zašto muškarci ne vole da se dopisuju?\nObjavljeno 7. juna 2018. / 15:15:41\nBrojna istraživanja pokazuju da žene više vole da šalju SMS poruke i to mnogo češće čine, dok je muškarcima najlakše da okrenu broj telefona.\nMnoge predstavnice lepšeg pola se zato ljute na svoje partnere jer ne mogu da shvate zašto im je naporno da razmenjuju "slatke" porukice, srca i osmehe, a jačem polu nije jasno zbog čega njihove partnerke uživaju u tome.\nTrećina muškaraca smatra da ostavlja bolji utisak na ženu dok priča licem u lice sa njom ili razgovara telefonom, a ne preko poruka, u kojima mogu da im ulove i male pravopisne greške. Petina ispitanika u istraživanju je priznala da ih mnoge dvosmislene poruke frustriraju, pa nisu sigurni da li je vreme da "krenu u akciju", jer se često ispostavi da žene ustuknu ako im se učini da se sve odvija suviše brzo među njima.


Veoma odgovorno se poneo Šapić, procenio sve i odlučio. Nije potrčao u vladu, zna šta može, gde će sigurno zadovoljiti i ostao u opštini koju je već vodio.\nNekako sam očekivao ovakvu odluku Šapića. Izabran je za predsednika opštine Novi Beograd, tu je pokazao dobre rezultate, vodi ozbiljnu fondaciju, a kao ministar sve to ne bi mogao. Odgovorno ponašanje.\nVelika si bruka Aleksandre Šapiću....Velika...\nKoga je to briga.Pocnite da se bavite suzbijanjem epidemije na oravi nacin ove mere su nedovoljne i ne primenjuju se posebno u javnom previzu autobusi su gori od kafica.\nKO SU NAPREDNJACI KOJI SU ZAVRŠILI IZA REŠETAKA Jedan iz opštinske kase dao 1,7 miliona za restorane, drugi petljao s rasvetom\nPripadnici Posebnog odeljenja za suzbijanje korupcije priveli su juče ujutru u Prijepolju bivšeg predsednika opštine Dragoljuba Zindovića i još osam lica zbog sumnje u korupciju, dok je u Arilju, takođe ujutru, zbog sumnje na korupciju uhapšen Miloš Nedeljković, bivši predsednik opštine.


Srđan Stanojević: Zaječar mora da vrati imidž koji ga je u prošlosti krasio\nSrđan Stanojević, direktor zaječarske gimnazije i prvi na listi koalicije SPS – JS u ekskluzivnom intervjuu za Zaječarske vesti.\nKoji su prioriteti u rešavanju problema ukoliko budete činili gradsku vlast?\n“Ako bismo došli u priliku da činimo vlast, lično bih morao da se prvo upoznam sa kompletnim stanjem u gradu, sa budžetom grada, potrebama, zahtevima, da bismo mogli da napravimo plan i vidimo koji bi bili najveći izazovi u tom procesu rešavanja problema. Suština je da treba nastaviti sa praksom radova koji su i u prethodnom periodu bili dobri, a sigurno da ih je bilo. Tu pre svega mislim na opremanje, renoviranje i digitalizaciju škola, a to je proces koji ide dobro”, rekao je Stanojević.\nKako kaže, iz razgovora sa građanima, zaključio je da i problem zagađenja vazduha treba što pre rešavati, kao i dobro poznate boljke, kanalizaciju i vodu u seoskim naseljima.\n“Dosta ljudi u selima nema vodovod ili ima problem s kanalizacijom. To su neke osnovne stvari, koje u 21. veku moraju što pre da se rešavaju. Ono što bih voleo da rešimo jeste to zagađenje vazduha, a na tu temu smo razgovarali sa rukovodstvom naše partije. Oni žele da vrate jedan krak gasovoda, tu su potrebna velika ulaganja, ali bilo bi jako korisno za naš grad kada bi se mogle obezbediti određene subvencije da se ljudi priključe na gas, čime bi se smanjilo zagađenje”, rekao je on.\nStanojević je dodao da se treba nastaviti sa radovima na sređivanju puteva.\n“U poslednje vreme dosta se puteva sređuje, dobra je to praksa, ali treba stalno da se radi. Bitno je da ljudi kako u gradu, tako i u selu treba da imaju dobre puteve. Takođe, treba obezbediti i podsticaje za ljude na selu i bar malo im olakšati situaciju”, ističe Stanojević.\nKako vidite Zaječar za 4 godine?\n“Stara je priča da treba obezbediti radna mesta kako bi se stanje u gradu popravilo. Ipak, smatram da ako uspemo da ispunimo nar polovinu našeg programa, ljudi u Zaječaru biće srećniji i veseliji. Nije lako, naš grad imao je nekada mnogo fabrika, stvari su bolje funkcionisale, ali kada bismo uspevali da bar po 100 do 200 ljudi godišnje zaposlimo, mislim da bi to bio veliki uspeh i pomogao jednom boljem stanju u gradu, a samim tim i lepšem Zaječaru”, kaže Stanojević.\nS kim biste najradije sarađivali nakon izbora?\n“Imamo jedan vrlo otvoren stav što se tiče saradnje sa svima koji žele iskreno dobro ovom gradu. Što se tiče mene lično, imam zaista iskrene namere i od politike ne želim da imam bilo kakve privilegije. Apsolutno sam spreman na svaku saradnju sa takvim ljudima, a ne sa onima koji na osnovu političke pripadnosti imaju nameru da dobiju neku funkciju, zaposlenje. Ja sam rođeni Zaječarac, 50 godina živim ovde, volim svoj grad i želim da mu pomognem. Kada sutra izađem i prošetam, želim da svakog pogledam u oči bez da kaže svašta o meni. To danas mogu, a siguran sam da me upravljanje gradom ne bi ništa promenilo”, rekao je Stanojević.\nDa li imate slobodu u odlučivanju o saradnji na lokalu ili se tu ipak više pita centrala stranke?\nUz dogovor sa centralom stranke, dobili smo slobodu da sarađujemo sa grupama građana. Nama je na državnom nivou strateško partnerstvo sa SNS-om, ali videćemo nakon izbora. U svakom slučaju, smatram da je mnogo lakše političkim partijama nego grupama građana, jer imaju organizaciju, strukturu, a imali smo i primer da je sam vrh naše stranke, na čelu sa Ivicom Dačićem došao u Zaječar i podržao nas”, zaključio je Stanojević.\nKako biste sprečili stalno iseljavanje stanovništva iz našeg grada?\n“Očigledno je da mlade ljude koji završe neke fakultete i postanu stručnjaci u određenim oblastima ne možemo da zadržimo, jer pre svega imaju bolje i unosnije ponude iz većih gradova. Mi moramo da zadržimo ljude koji nemaju posao, pa u inostranstvo odlaze od muke i tamo rade za 500-600 eura, da im omogućimo da ovde rade bar za 400 kako ne bi bili primorani na takav potez, a grad samim tim ne bi gubio stanovnike”, naglasio je Stanojević.\nOn je istakao da bi za grad bilo odlično da ponovo stekne neki imidž, koji je ranije imao, kako bi dolascima iz drugih krajeva nadoknadio odlazak određenog broja ljudi.\n“Kada bi kao grad otvorili recimo fabriku košulja i napravili bar neki imidž koji smo pre imali, da ljudi kažu, eto u Zaječaru se proizvode košulje pa da na osnovu toga sa strane dolaze u Zaječarm kako je to ranije bio slučaj. Tako bi osim odliva tog stanovništva koje zaista ne možemo da zadržimo imamo i neki priliv stanovnišva na osnovu tog imidža koji budemo stekli”,kaže on.\nTakođe, jedna od ideja je da se školstvo prilagodi potraživanjima poslova u našem gradu.\n“Mi trenutno u Zaječaru imamo mnogo informatičkih smerova, što je lepo, ali ne vidim da ovde imamo toliku potražnju za tim poslom. Ako će se na primer otvoriti ta fabrika “Aptiv”, treba da otvorimo recimo odeljenje koje bi se bavilo formiranjem stručnih kadrova. Ceo sistem treba da bude povezan, ali ako se ljudi dovoljno trude i to je moguće”, zaklučio je Stanojević.\nStanojević je poručio biračima, a pre svega onim neaktivnim da izađu na izbore, pogledaju sve liste, procene i zaokruže šta žele.\n“Ja bih lično voleo da zaokruže broj 2, ako procene da smo mi ljudi kojima treba poveriti ovaj grad”, kaže Stanojević.\nintervju lokalni izbori 2021 SPS Zaječar SRĐAN STANOJEVIĆ\n25.03.2021. u 14:30\nEno ga i “koferce” 🙂


USAID: Sedam miliona dolara za preduzetništvo - Kurir - Grad Prijepolje\nGrad Prijepolje > Vesti > Vesti > USAID: Sedam miliona dolara za preduzetništvo – Kurir\nUSAID: Sedam miliona dolara za preduzetništvo – Kurir\nBEOGRAD – U Vladi Srbije danas je potpisan ugovor na osnovu koga će mala i srednja preduzeća i preduzetnici dobiti ukupno sedam miliona dolara za razvoj svog poslovanja i unapređenje konkurentnosti.\nSredstva su namenjena korisnicima iz 12 opština juga i jugozapada Srbije, a projekat će se realizovati u naredne četiri godine.\nUgovor su potpisali direktorka misije Američke agencije za međunarodni razvoj (USAID) u Srbiji Suzan Fric i direktor Nacionalne agencije za regionalni razvoj Ivica Eždenci.\nPotpisivanju ugovora o realizaciji Projekta za razvoj privatnog sektora prisustvovali su ministarka regionalnog razvoja i lokalne samouprave Verica Kalanović i ambasador SAD-a u Srbiji Majkl Kirbi.\nKalanović je ukazala na izuzetan značaj ovog projekata, jer će doprineti jačanju onih na koje moramo da se oslonimo u narednom periodu, a to su mala i srednja preduzeća i preduzetništvo.\nOvaj projekat upravo pogađa tu metu, i pokazaće koliko smo spremni da u narednom periodu podižući konkurentnost, jačamo delove Srbije gde je nezaposlenost najveća, a realni sektor najranjiviji i najslabiji, podvukla je Kalanović.\nMinistarka je istakla da Srbija mora ozbiljno da podigne realni sektor i mogućnosti punjenja budžeta, kako bi mogla da u narednom periodu ima i održiv sistem javnih finansija i bolji standard za građane.\nKalanović je naglasila da je potpisivanje ovog sporazuma još jedan dokaz uspostavljanja većeg međusobnog poverenja, bolje saradnje i podrške između Vlade Srbije i SAD, podsetivši da je pre dva meseca potpisan memorandum koji je predstavljao okvir za današnji ugovor.\nOna je istakla da je za razvoj privatnog sektora u okviru ovog programa definisan budžet u naredne dve godine koji iznosi nešto više od četiri miliona dolara.\nAmbasador Kirbi izrazio je zadovoljstvo zbog načina na koji su američka vlada i USAID osmislile ovaj projekat, istakavši da je ovo prilika da Vlada Srbije pokaže da kapacitete koje je izgradila mogu da posluže da bude veliki i dobar partner američkoj vladi.\n„Ovo predstavlja i priznanje Nacionalnoj agenciji za regionalni razvoj da ima kapacitete da sprovede ovaj projekat“, naglasio je Kirbi, dodajući da su svi učesnici u projektu ozbiljni po pitanju regionalnog razvoja, posebno ekonomski osiromašenih oblasti, kao što su jug i jugozapad Srbije.\nEždenci je precizirao da će krajnji korisnici ovog programa biti preduzeća iz Vranja, Leskovca, Preševa, Bujanovca, Medveđe, Raške, Novog Pazara, Sjenice, Tutina, Priboja, Prijepolja i Nove Varoši.\nOn je ukazao da će najpre biti identifikovani sektori koji su najznačajniji i mogu biti najperspektivniji za izvoz, a zatim će biti odabrano 120 malih i srednjih preduzeća, kojima će biti pružena pomoć za povećanje proizvodnje i izvoza, bolje poslovanje i otvaranje novih radnih mesta.


USKORO NOVO VATROGASNO VOZILO ZA BRZU INTERVENCIJU | | Trebinje Danas\nTrebinjska Teritorijalna vatrogasna jedinica uskoro će dobiti novo navalno vozilo za brzu intervenciju, dok im je već sada na raspolaganju helikopter iz Banjaluke, koji po pozivu iz Trebinja dolazi za svega sat vremena.\nKomandir trebinjskih vatrogasaca Tripo Ćuk potvrdio je Srni da je već raspisan tender za novo vozilo, za koje će Vatrogasni savez Republike Srpske izdvojiti 300.000 KM, a grad Trebinje 20.000 KM.\n"Zahvaljujući ovom vozilu sada ćemo moći mnogo brže da reagujemo. Riječ je o navalnom vozilu od 2.500 litara, koje ima i duplu kabinu", naveo je Ćuk.\nOvim će značajno biti modernizovan vozni park trebinjskih vatrogasaca, a Ćuk je rekao da je iz Vatrogasnog saveza dobio uvjerenje da će u narednom periodu biti izdvojena znatna sredstva za nabavku nove opreme za sve vatrogasne jedinice na području istočne Hercegovine.\nNova oprema potrebna im je za pravovremeno reagovanje, posebno iz razloga što je tokom prošle godine, koja je bila najteža u istoriji jedinice, samo na području Trebinja evidentirano 215 velikih požara, zbog čega je ova jedinica četiri mjeseca bila pod uzbunom.\n"Svakim danom su bila bar po dva požara, a naša teritorija je veoma razuđena i čini je oko 860 kilometara kvadratnih. Uz gašenje požara, odbranili smo objekte u 44 sela i isporučili 1.022 cisterne vode stanovništvu u selima koja nemaju sistem tehničke vode", pojasnio je Ćuk.\nVatrogasci, osim gašenja požara, izvršavaju i druge intervencije, pa nije rijedak slučaj da ih Trebinjci zovu u pomoć i kada im zmija uđe u kuću ili stan, podrumske prostorije se napune vodom ili kada usljed visokog snježnog pokrivača vozači ostanu zaglavljeni.\nOva godina im je bila dosta lakša jer su imali svega šest većih požara koje su izazvali udari groma, ali su ih brzom intervencijom lokalizovali.\nĆuk je rekao da je nagrada za 30 trebinjskih vatrogasca novi vatrogasni dom, u koji će useliti u novembru - građevinski radovi su završeni, a u toku je opremanje enterijera.\n"Dom je namjenski projektovan po svjetskim standardima i za njegovu izgradnju grad je tokom tri budžetske godine izdvojio oko 1,5 miliona KM. Gradonačelnik Luka Petrović nas je podržao da dobijemo ovo zdanje i da se prvobitni projekat realizuje na zadovoljstvo svih nas", pojasnio je Ćuk.\nU prizemlju objekta biće garaže za vozila, servisna radionica, magacin radne opreme, dok je na spratu planiran dispečerski centar, kancelarije, prostorije za dnevni boravak vatrogasaca, trpezarija, teretana, gardaroba, vešeraj i učionice za edukaciju.\n"Dobijamo kvalitetno opremljen i puno veći manevarski prostor za smještaj i ljudi i tehnike. Ovaj objekat je od velikog značaja ne samo za grad, nego i za regiju, a dajem sebi za pravo da kažem da će to biti jedan od najboljih vatrogasnih domova u Republici Srpskoj", istakao je Ćuk.\nGovoreći o helikopteru "koala 119", koji je Vlada Republike Srpske nedavno kupila za oko devet miliona KM, Ćuk je rekao da su im nadležni saopštili da će na poziv trebinjskih vatrogasaca, ovaj helikopter da im bude na raspolaganju u roku od sat vremena.\n"On posjeduje opremu za gašenje požara na nepristupačnom terenu, gdje mi sa ljudstvom i vozilima ne možemo da priđemo. Stacioniran je u Banjaluci, jer mi nemamo kadrovski kapacitet da njime upravljamo, ali zato na svaki naš poziv odmah uzlijeće", pojasnio je Ćuk.\nNakon što vatrogasci usele u novi dom, u Trebinju će biti sprovedena zajednička obuka vatrogasaca i posade ovog helikoptera da bi pripadnici ove jedinice uvidjeli kako fukcioniše sistem navođenja, dejstvovanja i komandovanja.\nĆuk je naveo da će, uz svu opremu, u narednom periodu biti neophodno i da bude zaposlen određen broj mladih, za šta vjeruje da će imati i podršku gradonačelnika Petrovića i gradske uprave.\n"Treba nam nova snaga. Ljude moramo da obučimo da budu spremni za požarnu sezonu i druge intervencije. Trebinje ima 30.000 stanovnika, a standard je da na hiljadu ljudi ima jedan profesionalni vatrogasac. Nas je taman, ali moramo podmladiti jedinicu profesionalcima", rekao je Ćuk.


Radio Šumadinac > Forum > OPŠTI FORUMI > Sport > Kosarka > Zavrsni turnir Jadranske lige zvanicno od 24. do 27. aprila\n03.04.2014 05:39 #1\nBEOGRAD - Završni turnir košarkaške Jadranske lige biće održan u Beogradu od 24. do 27. aprila, zvanično je potvrđeno na sajtu regionalnog takmičenja.\nRanije je bilo predviđeno da fajnal-for bude održan od 25. do 27. aprila, ali je turnir produžen za jedan dan pošto je u subotu 26. aprila na programu fudbalski derbi Superlige Srbije između Partizana i Crvene zvezde.\nDakle, iz bezbedonosnih razloga, ali i da bi navijači mogli da isprate oba događaja, završni turnir Jadranske lige počeće dan ranije.\nPrva polufinalna utakmica između Crvene zvezde i Cibone biće odigrana u četvrtak 24. aprila, a sutradan će se u drugom polufinalu sastati Cedevita i Partizan.\nSubota je slobodan dan zbog fudbalskog derbija, finale završnog turnira na programu je u nedelju 27. aprila, a sve utakmice biće odigrane u beogradskoj Kombank areni.\nOvo će biti treći put da se završni turnir regionalne košarkaške lige održava u prestonici Srbije.\nDubioza kolektiv pocetkom aprila u Areni\nZadnji Post: 19.03.2014, 18:46


Kompanija Global Trade Solutions osnovana je 2010 godine sa ciljem da na tržištu Balkana, koje ima veliki potencijal, uspostavi nove standarde u prodaji teretnih motornih vozila i postane lider na tržištu. Uzevši u obzir tradicionalno partnerstvo Srbije i Belorusije u svim oblastima kao i sporazum o slobodnoj trgovini, uvideli smo jasan putokaz u odabiru strateškog partnera. Poverenje nam je ukazala velika i dobro poznata, renomirana fabrika motornih vozila „MAZ“ iz Minska, Belorusija. Ugovor sa MAZ-om nas je obavezao da, kako na teritoriji Srbije tako i u regionu, obnovimo poverenje tržišta u ovaj nekada veoma popularan brend.\nFabrika automobila MAZ je danas jedna od najmodernijih i najrazvijenijih fabrika na teritoriji Istočne Evrope. Njihovi proizvodi po kvaltetu, dizajnu i tehnološkom razvoju u potpunosti pariraju proizvodima zapadne Evrope, prateći potrebe i standarde evropskog tržišta pritom zadržavajući sve osobine veoma izdržljivih vozila namenjenih za korišćenje i eksploataciju u najtežim uslovima rada. Široku gamu proizvoda fabrike „MAZ“ čine: kamioni, autobusi i veliki broj prikolica i poluprikolica za različite namene. Svi proizvodi se odlikuju dokazanim kvalitetom, izuzetnom sigurnošću, maksimalnim stepenom iskorišćenja i kao najvažnije – cenovno su pozicionirani u skladu sa mogućnostima i prilikama ovog tržišta.\nDozvolite da Vam pomognemo u odabiru i pronalaženju pravog modela jer bez obzira na vrstu transporta ili vrstu robe koju želite da transportujete možete očekivati kompletnu uslugu u smislu najpovoljnijh cena i uslova finansiranja vozila, servisiranje i popravku vozila, originalne rezervne delove kao i kompletnu tehničku podršku.


Šef kancelarije Svetske banke u Grdeličkoj klisuri - JUGPRESS\nŠef kancelarije Svetske banke u Grdeličkoj klisuri\nPotpredsednica Vlade Srbije i ministarka građevinarstva, saobraćaja i infrastrukture Zorana Mihajlović, sastala se danas u Grdeličkoj klisuri sa šefom Kancelarije Svetske banke u Srbiji Stivenom Ndegvom, sa kojim je razgovarala o završetku Koridora 10, a potom zajedno sa njim obišla deonice auto-puta finansirane iz kredita Svetske banke.\nMihajlovićeva je istakla da je Koridor 10 odličan primer saradnje države, “Koridora Srbije”, lokalne zajednice i naših međunarodnih partnera.\n“Koridor 10 je najvažniji infrastrukturni projekat za Vladu Srbije, a sa Svetskom bankom imamo dugogodišnje partnerstvo koje je na svakom projektu do sada pokazalo rezultat. Zbog toga mi je drago što smo danas zajedno ovde i što obilazimo deonicu dugu 5,7 km koja je gotovo završena. Nadam se da ćemo zajedno proslaviti i zvanično puštanje u saobraćaj Koridora 10”, izjavila je Mihajlović.\nPotpredsednica Vlade dodala je i da je ukupna vrednost ugovorenih radova na južnom i istočnom kraku Koridora 10, koje je uz garancije Vlade finansirala Svetska banka, 204 miliona evra.\nStiven Ndegva čestitao je Vladi Srbije i potpredsednici Mihajlović na uspešno obavljenom poslu, rekavši da posao nije bio lak ali da je posvećenost države, investitora i izvođača radova za svaku pohvalu.\n“Drago mi je da sam danas u Grdelici sa potpredsednicom Vlade, da zajedno obilazimo sve što je urađeno. Zadovoljan sam jer izgradnja auto-puta znači i ekonomsku korist za meštane ovog kraja, kako tokom gradnje koridora, tako i u budućnosti”, rekao je Ndegva.\nŠef Kancelarije Svetske banke pohvalio je i saradnju opštine Vladičin Han sa Vladom Srbije i posebno istakao lepotu osvetljenog mosta Vrla, koji predstavlja jedan od simbola Srbije i ovog kraja.\nRobert na Pretvaranje parka u trg počeli kršeći zakon\nMila na Pretvaranje parka u trg počeli kršeći zakon


Sonja Biserko: „Nezavisnost Kosova je završena stvar, kao i priča o otcepljenju RS-a“ – Balkanekspresrb.rs\n“Posle susreta sa raznim evropskim zvaničnicima i posete Njujorku, predsednik Srbije Aleksandar Vučić konačno je dobio pravi uvid u to gde stoji stvar sa Kosovom, jer se do sada špekulisalo i očekivalo da će nova američka administracija eventualno biti na strani podele Kosova, što je sada isključeno”, izjavila za Vijesti.ba predsednica Helsinškog odbora za ljudska prava u Srbiji Sonja Biserko.\nOna naglašava da je poseta Americi uverila Vučića da nema promene stava Zapada o Kosovu. Biserkova napominje da je Zapad u poslednjim godinama ovladao Balkanom kao svojom interesnom sferom, što dokazuje članstvo u NATO-u i EU, jer sve zemlje Zapadnog Balkana žele da pristupe EU.\n“U tom smislu, stvar oko Kosova je završena. Pitanje je kako će to sada Vučić da predstavi naciji. Veliki deo opozicije, i određeni centri u Srbiji negiraju ili su protiv nezavisnosti Kosova. Vučić je dobio vruć krompir u ruke, s obzirom na to da prethodne vlasti nisu bile spremne da na to pitanje stave tačku, bez obzira na to što su građani Srbije odavno shvatili da je Kosovo izgubljeno”, smatra Sonja Biserko.\nPredsednica Helsinškog odbora za ljudska prava u Srbiji pojašnjava da priča o podeli i rekompoziciji Balkana oživjela onda kada je Rusija ušla na ovo područje i kada je koristila Balkan za svoje nadgornjavanje sa EU i Amerikom.\n“Dok god traje tenzija između Rusije i Zapada, do tada će trajati njihov pokušaj da u regionu remete, ospore i uspore proces ka EU. Mnogi konzervativni politički lideri su u nekoj vrsti koalicije, ne zato što bi bili na ruskoj strani, nego zbog toga što nisu spremni da iskorače u pravcu reformi. Nadam se da će Vučić imati dovoljno snage i da će biti dovoljno racionalan da iskorači u tom pravcu, te da stvori pretpostavke i za Kosovo i za Srbiju za dalji reformski proces koji garantuje članstvo u EU”, navodi Biserko.\nOna upozorava da jedan deo javnosti u Srbiji priznanje Kosova dočekuje na nož i da na tome ruši Vučića, proglašavajući ga izdajnikom.\n“Međutim, Srbija ne može da krene napred dok se to pitanje ne reši. Ne može napred ni prema EU ni da dobije sve ovo što može da dobije kao spoljnu podršku, a očigledno će dobiti nešto – Srbima će se sigurno garantovati veoma visok stepen autonomije, ali će sigurno dobiti i neku finansijsku pomoć. Za Srbiju to znači novi početak”, smatra Biserko.\nOna se osvrnula i na činjenicu da je predsednik RS Milorad Dodik u više navrata tražio od Vučića da vezuje pitanje Kosova za pitanje RS.\n“Na pitanje administracija Borisa Tadića o legalnosti deklaracije kosovskog Parlamenta, Međunarodni sud pravde u Hagu presudom, koju je Vučić pominjao, rekao je da jeste legitimna. Tada je završena priča oko Kosova. U istom mišljenju Suda postoji i jedan paragraf koji se odnosi na RS, a gde se kaže da RS nema pravo na referendum o otcepljenju. Ta priča je završena, a sada je pitanje kako će Dodik sve to da proguta i kako će izgledati završnica u Beogradu i RS”, navodi Biserko.(Agencije)♦\nNikos Kocijas stigao je u dvodnevnu posetu Skoplju\nMokrin: Prvi sastanak Saveta predsednice vlade za kreativne industrije


stereo-karavan: THE RIVER SHARKS - Like A Shark\n" Like A Shark "\n( Maraton ) 2012.\nRockabilly/revival - CROATIA\nRiječki kvartet The River Sharks premijerno je nastupao u beogradskom klubu "Kuglaš" u petak 28.09.i publika koja se našla na mestu happeninga, mogla je da uživa u sjajnom koncertriranju ovog hrvatskog rockabilly akta. Riječani nisu sastav bez iskustva, i može se reći da iza stila kojeg prezentiraju čvrsto stoje, a sama muzika im ubedljivo i jednostavno izlazi iz prstiju, tela i glave.\nNjihov debi album " Like A Shark" je tako u koncertnoj varijanti promovisan, ali se sa razlogom može tvrditi da i u studijskoj formi nije izgubljen njihov " direktan" drive kao i jasna poruka. Melodični su, takođe i žanrovski definisani, a na CD-u sa 10 songova, 6 su coveri, dok ostatak predstavlja autorske radove. Oslanjaju se na bazičan southern pristup iz 50-tih godina, ali su im energija i način interpretacije ovovremenski i koliko je to moguće savremeni.Slušljivi su, i materijal im je takođe i radijski prihvatljiv, vrlo dobro produciran i postavljen. " Like A Shark" je uspešan diskografski debi, koji realistično otkriva adute i potencijale riječana, a oni unutar rockabilly žanra nisu mali.\nC / o : www.myspace.com/theriversharks\nОбјавио Branimir Lokner у 09:36\nSHIN-EI - Oprostite što nam je dobro\nIGNOR - Bez e\nPEĐA PILOT & BAND - Generacija robinzona


Vučković: Ekonomske mere Vlade dobre, izuzev podele 100 evra | Autonomija\nVučković je izrazio očekivanje da će planirane mere ipak biti brže realizovane nego što je najavljeno\nOn je, učestvujući u onlajn konferenciji „Biznis u izazovnim vremenima“ u organizaciji Srpske asocijacije menadžera, istakao da se stiče utisak da je prilikom koncipiranja ovih mera Vlada uradila ono što je bilo moguće i da je ovaj paket mera prilagođen budžetskim mogućnostima zemlje.\nVučkovićev stav je da taj paket mera ne bi trebalo da ugrozi makroekonomsku i fiskalnu stabilnost zemlje, ali će dati podršku privredi u ovim teškim okolnostima.\nOn je izrazio očekivanje da će planirane mere ipak biti brže realizovane nego što je najavljeno, pre svega isplata minimalca za mala i srednja preduzeća. Vučković je rekao da je od ukupnog finansijskog okvira paketa mera od 5,1 milijardu, konkretna pomoć države privredi oko 800 miliona evra, a ostalo je odlaganje plaćanja obaveza, a tu je i deo koji će finansirati banke kroz kredite.\nOn je ponovio procenu da će država ove godine morati da se zaduži za 6,5 milijardi evra, kako bi podmirila sve budžetske troškove i troškove najavljenih mera ekonomske politike.\nVučković je ocenio da taj iznos nije mali, posebno zbog očekivanja da će zbog krize izazvane pandemijom koronavirusa na međunarodnom tržištu biti kompleksnije zaduživanje, jer će mnoge države tražiti finansijsku pomoć.\nVučković je, ipak, izrazio očekivanja da taj iznos zaduženja neće negativno uticati na makroekonomsku i finansijsku stabilnost. Ipak, sve zavisi od toga koliko će kriza sa koronavirusom trajati, zaključio je član Fiskalnog saveta.\nVažno brzo implementirati mere\nPredsednik Srpske asocijacije menadžera (SAM) Dragoljub Damljanović rekao je da je važno brzo implementirati mere koje je Vlada donela, da bi se smanjile posledice po zaposlene i preduzeća.\n„Socijalni pritisak je sve veći i veći, jer postoji veliki broj ljudi koji su ostali bez posla, dok privrednici moraju da transformišu svoje biznise da bi mogli da prežive kada sve ovo prođe“, kazao je Damljanović.\nDirektor „DHL Global Forwarding“ Nebojša Mandić istakao je da međunarodna logistika funkcioniše i da transport robe ne sme da stane.\n„Troškovi su uvećani, naročito u avio-saobraćaju gde ide roba veće vrednosti i gde, ukoliko govorim o uvozu iz Kine, cene su povećane pet puta, ali su klijenti spremni da plate više za sigurnost da svoju robu dobiju“, naveo je Mandić.


U septembru konferencija u Budimpšeti o izbeglicama\nBeta 31. jula 2015. 08:45\nMinistarka zadužena za evropske integracije Jadranka Joksimović izjavila je danas da kopnenu rutu preko zemalja Zapadnog Balkana koristi 70 odsto izbeglica i dodala da je Evropska unija već pomaže Srbiju u rešavanju problema migracija.\nJoksimović je za Radio televiziju Srbije (RTS) rekla da je EU prepoznala „zapadnobalkansu rutu“ i da se tim povodom u septembru u Budimpešti organizuje konferencija na najvišem nivou, na kojoj će se iskristalisati jasni mehanizmi finansijske podrške.\nOna je kazala da Srbija već sada iz predpristupnih fondova EU ima oko 2,5 miliona evra za Centar za prihvat migranta u Preševu, kao i šest miliona evra za lica iz postupka readmisije koja se vraćaju u Srbiju.\nDodala je da je Srbija tražila dodatna sredstva za obezbeđivanje granica i da je EU odobrila oko 2,5 do tri miliona evra za kontrolu granica.\n„Srbija se pokazuje kao odgovoran partner EU, ali istovremeno ispunjavamo i sve one humane standarde, zbog nas samih“, rekla je Joksimović.


NEVLADINE ORGANIZACIJE TRAŽE OD INSTITUCIJE OMBUDSMENA DA ISPITA SISTEMSKO KRŠENJE ZAKONA O ZAŠTITI OD NASILJA U PORODICI FEDERACIJE BIH | Tacno.net\nAutor 👤tačno.net 17.2.2016. u 15:01\nSarajevski otvoreni centar, Medica Zenica, Fondacija za lokalnu demokratiju Sarajevo, Vive žene Tuzla, Žena BiH Mostar, Žene s Une Bihać i Žene ženama Sarajevo podnijele su ovaj mjesec žalbu Instituciji ombudsmena za ljudska prava da ispita sistemske kršenje Zakona o zaštiti od nasilja u porodici Federacije BiH.\nUsvajanjem novog Zakona o zaštiti od nasilja u porodici Federacije BiH 2013. godine unapređeni su zakonski okviri za sistemsku borbu protiv nasilja u porodici i nasilja nad ženama. Član 35 tog Zakona predviđa da Federacija BiH i kantoni finansiraju sigurne kuće, i to u razmjeru 70% Federacija – 30% kantoni. Zakon predviđa i jasnu obavezu da se usvoje podzakonski akti kojima će se jasno urediti osnivanje, rad i finansiranje sigurnih kuća, kao i standardi koji moraju biti ispunjeni da bi jedna sigurna kuća bila akreditirana i mogla dobiti podršku.\nNažalost, u protekle tri godine ova obaveza nikada nije ispunjena, nego je rad šest postojećih sigurnih kuća prepušten samoregulaciji. Postojeće sigurne kuće su samostalno izradile studiju i procjenu godišnjih troškova jedne sigurne kuće. Procjenjeno je da rad, osoblje i programi jedne sigurne kuće sa kapacitetom od 25 mjesta koštaju min. 240.000 KM godišnje. S druge strane, podrška sigurnim kućama na godišnjem nivou od strane Vlade Federacije BiH od 2008. godine do danas nikada nije bila viša od 180.000 KM (u prosjeku). Da se jednostavno zaključiti da se sa predviđenih 180.000 KM mogu pokriti troškovi samo jedne sigurne kuće u Federaciji, tj. da kada se ovaj iznos podijeli na šest kuća, svaka kuća dobija iznos koji pokriva 10 do 15% ukupnih troškova. Vlada Federacije je time svake godine prekršila zakona i nije ispunila obavezu finansiranja u iznosu od 70%.\nVlada Federacije umjesto da se ozbiljno pozabavi ovim pitanjem, 2015. godine je odlučila da će pristupiti izmjeni člana 35, a sve pod izgovorom da je postojeća odredba «nejasna». I umjesto da zatraži tumačenje nejasne odredbe od strane Parlamenta FBiH, Vlada je predložila da u budućnosti sigurne kuće mogu biti samo ustanove (po Zakonu o ustanovama iz 1993. i 1994. godine) i da će buduće finansiranje ići po smještenoj osobi, na osnovu unaprijed određene cijene smještaja. Po ovom nacrtu, postojeće sigurne kuće, koje su fondacije ili udruženja građana, moraju promijeniti svoj pravni status u status ustanove ili u suprotnom neće moći dobijati podršku Federacije. Vlada FBiH se tako pozabavila pogrešnim pitanjem, a to je pravni status sigurnih kuća, umjesto da donese podzakonske akte i da izvrši svoju obavezu finansiranja u iznosu od 70%. U decembru 2015. na parlament su upućene izmjene i dopune Zakona o zaštiti od nasilja u porodici FBiH bez da se uradi javna konsultacija. Ista će se samo provesti zato što su organizacije civilnog društva izvršile pritisak te je parlament (Predstavnički dom PFBIH) donio takvu odluku.\nVažno je naglasiti da je ovo pitanje u Republici Srpskoj poprilično dobro uređeno, da sve sigurne kuće imaju status udruženja ili fondacije, da je njihov rad prepoznat i regulisan zakonom i podzakonskim aktima, te da su kao takve upisane u registar sigurnih kuća Vlade RS i da od iste dobijaju finansiranje u iznosu od 70%. Ovo je očigledan primjer da sigurne kuće ne moraju biti ustanove i da pravni status sigurne kuće nije uopšte važan jer država može podržati i sigurne kuće koje vode udruženja i fondacije.\nPored predloženih zakonskih izmjena, zabrinjava da Vlada Federacije BiH nije izdvojila ni jednu KM prema postojećim sigurnim kućama tokom 2015. godine. Za 2016. godinu usvojen je budžet koji predviđa svega 160.000 KM za svih šest sigurnih kuća u Federaciji, što ne pokriva ni 70% troškova jedne sigurne kuće. Zbog nemara vlasti sigurna kuća koju vodi organizacija Žena BiH u Mostaru je pred zatvaranjem te već mjesecima ne prima žrtve nasilja.\nkršenje zakona kroz nedonošenje podzakonskih akata koja se odnose na osnivanje, rad i finansiranje sigurnih kuća, te nepostojanje registra sigurnih kuća,\nkršenje zakona kada govorimo o nedovoljnom izdvajanju sredstava za 2013. i 2014. godinu,\nkršenje zakona kada govorimo o potpunom izostanku finansiranja u 2015. godini,\nkršenje zakona kada govorimo o predlaganju budžeta da se za rad sigurnih kuća izdvoji svega 160.000 KM u 2016. godini,\nneprepoznavanje i potpuno isključivanje sigurnih kuća koje imaju pravni status udruženja i fondacije u Nacrtu zakona o izmjenama i dopunama Zakona o zaštiti od nasilja u porodici FBiH, koji se trenutno nalazi u parlamentarnoj proceduri, iako su nevladine organizacije kao nositeljice sigurnih kuća prepoznate kroz Istanbulsku konvenciju, ali i zakon i podzakonske akte Republike Srpske.\n Sarajevski otvoreni centar i Medica Zenica su na temu osnivanja i finansiranja sigurnih kuća izradili analizu, koja je objavljena u decembru 2015. godine. Ista je dostupna na linku:\nTakođe pogledajte i tekst koji sažima ovu problematiku na linku:\nTagovi: nasilje u porodicisigurne kućezaštita od nasilja


Sumirana javna rasprava o Budžetu TK za 2022.godinu – Radio Feral\nMinistarstvo finansija Tuzlanskog kantona sumiralo je javnu raspravu o Nacrtu Budžeta Tuzlanskog kantona kroz koju je zatraženo dodatnih 60 miliona KM. Vlada je današnjim zaključkom, nakon razmatranja Izvještaja Ministarstva finansija o sumiranim zahtjevima, primjedbama, sugestijama i rezultatima po osnovu javne rasprave o nacrtu Budžeta Tuzlanskog kantona, zadužila Ministarstvo finansija da u prijedlog Budžeta Tuzlanskog kantona za 2022. godinu prihvati određene zahtjeve učesnika javne rasprave. Ovim je Vlada prihvatila opravdane zahtjeve budžetskih korisnika i oni će biti sastavni dio Prijedloga Budžeta Tuzlanskog kantona za 2022. godinu. U odnosu na nacrt Budžeta prihvatanje ovih zahtijeva rezultira povećanjem u ukupnom iznosu od 30.205.350,00, čime su, između ostalog, ispoštovani i zahtjevi iz kolektivnih ugovora za oblasti osnovnog, srednjeg i visokog obrazovanja i uprave. U nastavku procedure, Ministarstvo finansija će izraditi Prijedlog Budžeta Tuzlanskog kantona i dostaviti ga Vladi Tuzlanskog kantona na razmatranje.\nVlada je danas prihvatila Izvod iz nacrta godišnjeg programa rada Vlade Tuzlanskog kantona za 2022. godinu za normativni i tematski dio kao osnovu za izradu Programa rada Skupštine Tuzlanskog kantona za 2022. godinu.\nU skladu sa ranije donesenim Programom raspodjele sredstava sa potrošačke jedinice Mediji za 2021. godinu, Vlada je na današnjoj sjednici donijela odluke o odobravanju pojedinačnih iznosa sredstava njihovim korisnicima.\n← Čerkez: Smrtnost od COVID-a i dalje visoka, virusa ‘omikron’ još nema u FBiH\nKrizni štab omogućio kantonima donošenje mjera za doček Nove godine →\nDoktori radnike Konjuha tjeraju kući


Aleksandra Mladenović se pojavila u emisiji i mnoge ostavila u čudu! - ShowBiz - Region - Vesti - Svet Plus\n09:08 24. SEP 2020.\nMlađana pevačica je pojavljivanjem u „Amidži šouu“ šokirala kako goste Ognjena Amidžića, tako i sve one koji su u utorak veče pratili emisiju, dok se na društvenim mrežama moglo pročitati pitanje: „Ko je Azijatkinja na ’Pinku’?“\nOd vrcavog devojčurka iz Žitorađe, Mladenovićeva je „zahvaljujući“ estetskim intervencijama postala žena koja od botoksa ne može da se nasmeje!\nIako se pravda da su njen nov izgled i popunjeni obraščići posledica mamine domaće kuhinje, ipak ne može da opovrgne plastičan izgled koji se postiže preteranim botoksiranjem, a ne sarmicama i pasuljem.\nIpak nije samo Aleksandra Mladenović preterala po mišljenju naroda, pa se na Inastagramu mogu videti i druge poznate ličnosti: pre i posle. Evo samo neke od njih...\nAleksandra Mladenovicbotoksoperacijepre i posleshowbiz


Lavrov: Izlazak SAD iz Sporazuma o likvidaciji raketa — nesmotren korak - Sputnjik Srbija\nLavrov: Izlazak SAD iz Sporazuma o likvidaciji raketa — nesmotren korak\n12:49 24.11.2018 (osveženo 12:56 24.11.2018) Preuzmite kraći link\nIstupanje Vašingtona iz Sporazuma o likvidaciji raketa srednjeg i kratkog dometa bio bi nesmotren korak, Rusija je zainteresovana za očuvanje ovog dokumenta, izjavio je ruski ministar spoljnih poslova Rusije Sergej Lavrov nakon razgovora sa portugalskim kolegom Augustom Santošem Silvom u Lisabonu.\n„Mi smo više puta oglašavali svoj stav o potezima Sjedinjenih Američkih Država u vezi sa Sporazumom o likvidaciji raketa srednjeg i kratkog dometa i smatramo da će to biti vrlo nesmotren korak. Sporazum je već mnogo decenija priznat kao jedan od temelja međunarodne, regionalne i globalne bezbednosti i stabilnosti, a Rusija je zainteresovana za njegovo očuvanje“, rekao je Lavrov.\nOn je dodao da je Moskva, kada je čula za namere SAD da izađu iz ovog sporazuma, pokušala da ubedi američku stranu „da ne zatvara vrata i razmotri ona pitanja koja zahtevaju dodatnu diskusiju“ kako bi taj sporazum ostao na snazi.\n„Osim ovih konsultacija putem bilateralnih kanala, mi smo u UN pripremili nacrt rezolucije kojim se Rusija i Sjedinjene Američke Države pozivaju na očuvanje Sporazuma o likvidaciji raketa. Nažalost, ovu inicijativu nisu podržali svi članovi EU, svi članovi NATO-a, iako su se pojedinačno u skoro svakoj evropskoj prestonici čule zabrinutosti zbog činjenice da bi SAD mogle da napuste ovaj sporazum“, naglasio je Lavrov.\nPortparol Kremlja Dmitrij Peskov izjavio je da Moskva želi da dobije detaljnija objašnjenja od Sjedinjenih Američkih Država i dodao da će kršenje odredaba Sporazuma prisiliti Rusiju da preduzme mere bezbednosti. Ministar spoljnih poslova Rusije Sergej Lavrov istakao je da će svaka akcija u ovoj oblasti imati reakciju.\nSporazum o likvidaciji raketa srednjeg i kratkog dometa, Sergej Lavrov, Rusija, SAD


U toku pripreme za „World Cleanup Day“ - Globalni dogovor Ujedinjenih nacija u SrbijiGlobalni dogovor Ujedinjenih nacija u Srbiji\n21. marta 2017. ·\tVesti ·\n„Let’s do it! Serbia“ organizuje veliku volontersku akciju koja se održava 14.maja 2017. godine na području cele Srbije, u cilju podizanja ekološke svesti građanja i poboljšanja životne sredine u Srbiji. Ova akcija, kako su objasnili, odvijaće se u tri etape. Najpre će se formirati tim volontera koji će obavljati logističku i marketinšku podršku akcije. Druga faza podrazumeva mapiranje svih nelegalnih deponija na području Srbije, a završna faza podrazumeva uklanjanje ilegalnih deponija, čišćenje zelenih površina i zaštićenih područja, u cilju smanjenja zagađenosti i povećanja svesti građana o čuvanju životne sredine.\n← Nova članica mreže Globalnog dogovora- Komisija za hartije od vrednosti Republike Srbije\nTreći sastanak Radne grupe za promociju cilјeva održivog razvoja Globalnog dogovora u Srbiji „Kako naše organizacije ostvaruju Cilјeve održivog razvoja“ →


Politika\t20.05.2019 14:20\nPo svim važećim fudbalskim parametrima, ovo je sezona našeg reprezentativca, koji je sa Ajaksom osvojio „duplu krunu”, stigao do polufinala Lige šampiona i postao prvi strelac Holandije\nNajpre se u dresu Srbije istakao kao njen glavni kreator, fudbaler bez kojeg danas Mladen Krstajić i ne može da zamisli naš glavni tim u nastavku kvalifikacija za prvenstvo Evrope. Potom je Dušan Tadić iz utakmice u utakmicu u Ligi nacija predvodio „orlove” do konačnog cilja, a nakon toga se potpuno posvetio klupskim obavezama u svom Ajaksu. Holandski fudbalski gigant, koji i dalje slovi za tim sa najboljom školom fudbala u Evropi, opredelio se pre dve godine da formira ekipu, ne samo od igrača iz svoje škole, već i sa proverenim majstorima lopte, koji su se dokazali u drugim holandskim klubovima. Čitav projekat podržali su i navijači, pa je tako u Den Hagovom timu naš Tadić zajedno sa Zijahom i Šoneom glavna uzdanica tima.\nNekadašnji igrač Vojvodine, Groningena, Tventea, engleskog Sautemptona napravio je potez svog života kada se odlučio za povratak u Holandiju. Prošle godine posle trogodišnje epizode na Ostrvu Dušan je doneo odluku da okuša sreću u najboljem holandskom klubu, jednom od najuspešnijih evropskih timova, koji u svojim vitrinama ima tri titule prvaka Starog kontinenta. I nije pogrešio.\nOsokoljen dobrim igrama u dresu Srbije ovaj iskusni fudbaler je sa još više samopouzdanja ušao u novu fudbalsku priču, rešen da u najboljim igračkim godinama pokaže koliko vredi. Najpre je došao trofej u Kupu, a onda su sve snage usmerene na prvenstvo, gde je osvojena nova titula. Ipak, dobre igre u Evropi, snažan otpor i ne samo otpor već i daleko bolje igre od Reala i Juventusa, odvele su amsterdamski klub u samu završnicu ovog elitnog takmičenja. Posle pobede u gostima, mnogi su pomislili da je Ajaks nakon trijumfa u Londonu nadomak cilja, plasmana u finale, ipak, Totenhem je u neverovatnoj utakmici, otišao dalje.\n– Svakako ostaje i dalje veliki žal što nismo uspeli da se plasiramo u finale, koje smo žarko svi želeli. Ipak, ispostavilo se da je Totenhem u tom trenutku, tog dana imao mnogo više sreće od nas. Ipak, ovo je neverovatna godina u kojoj smo pokazali da imamo mlad tim željan dokazivanja. Osvojena su oba trofeja u domaćem šampionatu, stigli smo do polufinala Lige šampiona. Ko se tome mogao nadati pre početka fudbalske trke – kaže junak ove fudbalske sezone Dušan Tadić.\nPosle svih uspeha stigao je još jedan. Tadić je prvi strelac holandskog šampionata sa 28 godina a tu titulu deli sa Lukom de Jongom. Međutim, ako se ima u vidu činjenica kakav je asistent, onda je srpski reprezentativac na najbolji mogući način obeležio jednu sjajnu sezonu u amsterdamskom klubu ali i u čitavom holandom šampionatu.\nVeć u junu pred ovim sjajnim fudbalerom, koga između ostalog krase i fini ljudski maniri, jer je jedan od retkih igrača bez ijedne mrlje u karijeri, su nove reprezentativne obaveze. Nema sumnje da je Dušan Tadić pred utakmice sa Ukrajinom (7. juna) i Litvanijom (10. juna) naš glavni adut. Mada raduje i činjenica da se u golgetersku formu vratio pomalo zaboravljeni Sergej Milinković Savić koji je u finalu italijanskog kupa načeo mrežu Atalante za konačni trijumf svog tima. Ako se ima u vidu da su i ostali igrači u dobroj formi, onda imamo razloga za optimizam, bez obzira na to što su nam tu Ukrajinci, koji su svakako prijatno iznenađenje na startu kvalifikacija.\nNa kraju, Dušanov put nije bio nimalo lak. Ali, kada čovek zna šta hoće, onda mu se putevi sami otvaraju. Čini se da je fudbaler Ajaksa izabrao najbolji mogući, jer iza sebe ima sjajnu ekipu, odličnog trenera koji potpuno razume sve njegove zahteve. I ono što je najvažnije, publiku koja ga obožava...


Kurs programiranja Novi Sad - Java - Napredni kurs programiranja - PICO škola programiranja\nNaprednikurs Java programiranja\nUpis grupe MART 2017 u toku!\nOstalo je 7 slobodnih mesta.\nNapredni kurs programiranja u Javi\nUkoliko ste savladali osnove programiranja u Javi vreme je da nadogradite svoje znanje uz najkvalitetnije stručnjake koji su tu za Vas kako bi Vam na najkvalitetniji i najbrži način preneli svoje znanje i olakšali napredovanje i usavršavanje programiranja u Java programskom jeziku. Kurs je pripremljen tako da znanje stečeno pohađanjem osnovnog kursa veoma lako nadogradite i samostalno počnete da izrađujete aplikacije u Javi.\nNapredni kurs programiranja namenjen je i prilagođen polaznicima koji imaju osnovno znanje iz programiranja u Java programskom jeziku ili su završili osnovni kurs kod nas. U nastavku teksta možete pročitati kompletan program naprednog kursa programiranja.\nPredviđeno vreme trajanja kursa je pet nedelja, tri puta nedeljno u večernjim terminima od po dva sata. Svakom polazniku je obezbeđen laptop računar na kome može pratiti predavanje, štampana literatura po kojoj se radi kurs kao i USB memorija na kojoj projekte sa časa može nositi kući da vežba. Formiraju se grupe sa malim brojem polaznika kako bi predavači mogli svakom od njih kvalitetno da se posvete i prenesu svoje znanje što je moguće bolje.\nNapredni kurs Java programiranja počinje 25.3.2017.\nNeophodno je poznavanje osnova Java programiranja\nZavršni test (izrada Java aplikacije)


Naslovne strane za subotu, 29. maj 2021. godine\nBeta 29. maja 2021. 10:30\nBeogradska dnevna štampa u izdanjima za subotu, 29. maj, piše o stanju u Saboru Srpske pravoslavne crkve, o održavanju Glavnog odbora Srpske napredne stranke, epidemiji korona virusa i o drugim temama.\nALO – „Krivokapić pljunuo na crkvu“, nakon što je premijer Krivokapić odbio da potpiše Temeljni ugovor Crne Gore i SPC. „Lažni Vučićev prijatelj penzioneru oteo stanove“, nakon hapšenja prevaranta koji se predstavljao kao vojni penzioner.\nBLIC – Generalni direktor Telekoma Srbije Vladimir Lučić, „Dobrom strategijom uvećan profit i tokom 2020“. O epidemiji korona virusa u Srbiji, „Mladi ključni za okončavanje pandemije“.\nVEČERNJE NOVOSTI – List piše „Kako je Krivokapić izigrao SPC“. O klanu Veljka Belivuka, „Širok krug dželata u Ritopeku“.\nDANAS – O sednici Glavnog odbora Srpske napredne stranke, „Ključno pitanje ‘rokade’ kadrova u SNS-u“. „Izbor novog mitropolita crnogorsko-primorskog pretvorio se u crkveno-politički triler“, piše list.\nINFORMER – „Evzoni radi do 23h, ko zakasni spava na granici“, list upozorava da je najveći granični prelaz sa Grčkom ograničio svoje radno vreme. Zvezdine legende uoči 30 godišnjice osvajanja titule „Bari se nikada neće ponoviti“.\nKURIR – „Krivokapić izigrao SPC, vadio se da ga pritiskaju Abazović i Bečić“, nakon neuspešnog sastanka čelnika Crne Gore i SPC. Svedočenje Merime Isaković „Danijelu Štajnfeld su prvo pitali da je nije možda silovao Bjelogrlić“.\nPOLITIKA – Tema lista, „Studiranje u vreme pandemije“. Intervju sa guvernerkom Narodne banke Srbije Jorgovankom Tabaković.\nSRPSKI TELEGRAF – „Olbrajtova na salveti nudila Kosovo Miloševiću“, tvrdi penzionisni general Momir Stojanović. U daljoj istrazi protiv Belivukove grupe, list tvrdi da je „Velja advokatu Lazareviću dao četiri miliona evra“.


"Orlići" putuju u Katar - Sportska centrala\n„Orlići“ putuju u Katar\n7 jan 2009. 17:25\nReprezentacija Srbije do 20 godina u četvrtak putuje u Katar, gde će od 10. do 20. januara učestvovati na meðunarodnom turniru, Selektor Aleksandar Stanojević je odredio 20 igrača koji putuju u Dohu, a naša selekcija će u prvoj fazi takmičenja igrati u grupi sa Japanom, Sirijom i Ujedinjenim Arapskim Emiratima.\nStanojević računa na sledeće igrače:\n1. Živko Živković (Metalac, GM), 2. Saša Blagojević (Jagodina), 3. Novica Milenović (OFK Beograd), 4. Dušan Brković (Teleoptik), 5. Miloš Nikolić (Jagodina), 6. Vujadin Savić (Rad), 7. Aleksandar Ignjovski (OFK Beograd), 8. Slobodan Medojević (Vojvodina), 9. Nemanja Milić (OFK Beograd), 10. Igor Miladinović (Srem, Jakovo), 11. Stefan Milojević (Teleoptik), 12. Aleksandar Kirovski (Zemun), 13. Slavko Perović (Crvena zvezda), 14. Rajko Brežančić (Partizan), 15. Nemanja Crnoglavac (Zemun), 16. Miloš Cvetković (Zemun), 17. Branislav Trajković (Hajduk, Kula), 18. Aleksandar Prijović (Derbi Kaunti), 19. Marko Spasojević (Napredak), 20. Milan Pršo (Rad).\nU grupi B „orlići“ će takmičenje početi 11. januara utakmicom protiv Ujedinjenih Arapskih Emirata, a zatim ih očekuju dueli sa Sirijom (13.januar) i sa Japanom (15.januar). Ukoliko se plasiraju na jedno od prva dva mesta odmeriće se u polufinalu 18.januara sa nekom od ekipa iz grupe A u kojoj su domaćin Katar, Malezija, Uzbekistan i Belorusija.\n– Prva utakmica je uvek od velike važnosti na svakom takmičenju, a ovog puta imaćemo i još teži posao, jer igramo sa ekipom koja je u ovom uzrastu najbolja na svom kontinentu i učestvovaće na predstojećem Prvenstvu sveta u Egiptu za igrače do 20 godina. Ističe se napadač Ahmed Kalil koji je bio najbolji igrač Azijskog prvenstva do 19 godina, a postigao je i 4 gola. Sigurno je da se radi o veoma ozbiljnoj ekipi koja se nalazi u punoj takmičarskoj formi, ali ja verujem u naš kvalitet. Iako nismo imali mnogo vremena, dobro smo radili tokom priprema u Beogradu i verujem da ćemo opravdati očekivanja na turniru u Kataru – naglasio je selektor Aleksandar Stanojević.


Hoće li Austrija uskoro dopustiti dvojno državljanstvo sa BiH? - Čitaj.ba\nPočetna/Vijesti/Dijaspora/Hoće li Austrija uskoro dopustiti dvojno državljanstvo sa BiH?\nMinistrica Zadić je kazala da u potpunosti razumije situaciju, te da se mnogi ljudi ne žele odreći svog prvobitnog državljanstva, jer žele da budu uključeni u procese u rodnoj zemlji. Obećala je da će ova pitanja uputiti ministarstvima unutrašnjih i vanjskih poslova. Smatra da ovo pitanje zahtjeva veću reformu, te ako se ona dogodi, ne može biti urađena samo za jednu državu.\nDodala je da će ispitati kakvo je raspoloženje u austrijskoj vladi po ovom pitanju.


pinkm.me | DPS O PRESUDI TABLOIDU VIJESTI: Slobodom izražavanja ne smiju se ugroziti druga prava\nDPS O PRESUDI TABLOIDU VIJESTI: Slobodom izražavanja ne smiju se ugroziti druga prava\nOdluka Evropskog suda za ljudska prava u Strazburu kojom je država dobila spor u predmetu Željko Ivanović i Daily Press protiv Crne Gore, predstavlja potvrdu profesionalnosti crnogorskih sudova. Takođe, ova presuda je upozorenje da pravo na slobodu izražavanja nije apsolutno, te da se njegovim ostvarivanjem ne smiju kršiti druga prava garantovana Konvencijom o ljudskim pravima, saopšteno je iz najjače Demokratske partije socijalista.\nSud je utvrdio da djelovi novinarskih tekstova objavljenih u dnevnim novinama „Vijesti“, a kojim se predsjednik DPS Milo Đukanović, bivši premijer, a sadašnji predsjednik Crne Gore, na brutalan način optužuje za izvršenje teških krivičnih dijela, nijesu nikakvi vrijednosni sudovi već navodi koji prethodno nijesu provjeravani ni dokazani, a imali su za cilj da diskredituju ne samo Đukanovića već i njegovu porodicu - ističu u partiji.\nEvropski sud, kako navode u DPS-u, smatra da su optužbe u tekstu objavljenom u Vijestima bile naročito ozbiljne, a da podnosioci predstavke, Željko Ivanović i Daily Press nijesu ničim te navode potkrijepili.\nPresuda dokazala da Ivanović i njegov tabloid "Vijesti" nijesu iznad zakona, Autor: Prt ScR\nIzostalo je prihvatanje greške ili javno izvinjenje, a Ivanović je bio “istrajan u vrijeđanju reputacije tužioca”, navodi Sud. Nadamo se da će ovakva presuda ugledne međunarodne institucije kakav je Evropski sud za ljudska prava doprinijeti uspostavljanju i poštovanju standarda profesionalnog novinarstva, i da će stav da se prava drugih ljudi ne smiju kršiti pod izgovorom da se radi o slobodi izražavanja postati temeljni princip rada medijskih poslenika u Crnoj Gori - zaključuje se u saopštenju.\nPodsjetimo, Milo Đukanović tužio je 2007 vlasnika tabloida Vijesti, Željka Ivanovića, zbog izjava u kojima ga je optužio da navodno stoji iza napada na njega. Jedan od spornih i skandaloznih tekstova u tabloidu vijesti zbog kojih je Đukanoviću, kako se i tvrdi u tužbi, povrijeđen ugled i nanijet duševni bol naslovljen je „Palica od Đukanovića i familije“. U više nego spornom tekstu tabloida Vijesti, objavljena je i Ivanovićeva izjava da je, kako je kazao, „Đukanović poslao svoje kerbere da ga pretuku“.\nĐukanović je dobio najvišu pravnu potvrdu da je tabloid Vijesti pisao na njegovu štetu, Autor: PinkM\nĐukanović je tada tužbu podnio i protiv glavnog i odgovornog urednika Vijesti Ljubiše Mitrovića i preduzeća Dejli pres kao izdavača lista. Osnovni sud donio je presudu kojom je Ivanović morao da plati 20 hiljada eura dok je Viši sud preinačio i dosudio Ivanoviću naknadu nematerijalne štete u iznosu od 10 hiljada eura.\nIako se Ivanović u tužbi Evropskom sudu za ljudska prava u Strazburu pozvao povredu prava na slobodu izražavanja, ovaj sud je utvrdio da su optužbe u tekstovima i te kako bile problematične, ozbiljne i neosnovane.\nEvropski sud je utvrdio da su optužbe u tekstovima bile naročito ozbiljne, kao i da ništa u konkretnom slučaju nije ukazivalo da su podnosioci predstavke nastojali da verifikuju istinu ili pouzdanost iznijetih navoda na visokom nivou u tom momentu. Podnosioci predstavke su tvrdili da su sporni navodi bili vrijednosni sudovi i da kao takvi nisu iziskivali dokazivanje, kao da je njihov cilj bio da se naglasi politička odgovornost bivšeg premijera za društvenu situaciju gdje napadi na novinare prolaze nekažnjeno. Evropski sud je utvrdio da se mora napraviti razlika između konstatacija da je bivši premijer politički odgovoran za takvo stanje u društvu i neposrednih optužbi da je on lično poslao nekog da napadne prvog podnosioca predstavke - kazala je Valentina Pavličić, zastupnik Crne Gore pred Evropskim sudom za ljudska prava.\nEvropski sud je ocijenio, kako piše u saopstenju zastupnika Crne Gore, da zaključak koji su donijeli crnogorski sudovi u predmetnom slučaju, prilikom razmatranja proporcionalnosti miješanja u slobodu izražavanja nije bio nerazuman, kao i da je dosuđena naknada štete u skladu sa praksom Evropskog suda.\nOva odluka Evropskog suda je pravosnažna danom donošenja i podnosioci predstavke nemaju pravo žalbe, piše između ostalog, u saopštenju Pavličić.


Galup: Negativne ocene Rusije i Putina\n22 septembar, 2013\nPrvi put u proteklih 15 godina, većina Amerikanaca smatra Rusiju zemljom koja nije prijateljski naklonjena SAD, a Vladimir Putin je danas manje popularan nego 2000.\nTo su nalazi najnovijeg Galupovog istraživanja američkog javnog mnjenja o Rusiji i Putinu. U razgovoru za Glas Amerike, glavni urednik Galupa, Frenk Njuport podrobnije objašnjava upravo objavljene rezultate svoje organizacije.\nIstraživanje je objavljene neposredno nakon što je predsednik Putin pomogao da Sirija pristane da se liši svog hemijskog oružja, čime je sprečena američka vojna akcija protiv Damaska.\n“Očekivali smo da će zbog konstruktivne uloge u rešavanju krize sa hemijskim oružjem, ocena predsednika Putina i Rusije biti mnogo povoljnija. Samom Putinu je očigledno stalo do američkog javnog mnjenja, jer inače ne bi objavio autorski članak u ‘Njujork Tajmsu’. Međutim, ankete pokazuju da u ovom trenutku samo 19 odsto Amerikanaca ima povoljno mišljenje o Putinu, dok je u kratkom periodu od juna do septembra ove godine procenat onih koji smatraju Rusiju prijateljskom zemljom opao sa 52 na 44 odsto.”\nNjuport naziva paradoksalnim činjenicu da paraleleno sa negativnim mišljenjem o Putinu, vlada veoma pozitivno mišljenje o njegovom predlogu za sirijsko hemijsko oružje.\n“Većina Amerikanaca odobrava plan, a 44 odsto veruje da može da se sprovede. To se sasvim dobro uklapa sa podacima koji pokazuju da se ogroman broj Amerikanaca protivi bilo kakvoj vojnoj operaciji u Siriji. Dakle, Amerikanci se slažu da je plan dobar, ali to nije popravilo Putinov imidž.”\nGalupovi stručnjaci kažu da razlozi niskog rejtinga leže u aferi sa bivšim američkim obaveštajcem Edvardom Snoudenom koji je dobio politički azil u Moskvi, kao i sa nedavno usvojenim restriktivnim merama koje se odnose na LGBT zajednicu. Oni dodaju da Putinov apel američkom narodu putem “Njujork tajmsa” nije postigao željeni efekat, jer se usredsredio na kritiku američke spoljne politike i izjave predsednika Baraka Obame da SAD imaju posebno mesto u svetu.


Rezolucija ne menja ništa\nPremijer Kosumi je rekao da je velika nesreća da i u ovom periodu, kada se sve vidi jasno i čisto, političke institucije u Srbiji bave donošenjem rezolucija ili drugih dokumenata o Kosovu. Rezolucija Vlade Srbije o Kosovu predstavlja političku opciju koja je dovela do raspada bivše Jugoslavije i borbe za teritorije, rekao je Radiju Slobodna Evropa visoki zvaničnik Demokratske partije, najjače opozicione partije kosovskih Albanaca Enver Hoxhaj:\n“Pitanje Kosova je pre svega pitanje političke volje građana koji tamo žive.”\nHoxhaj je ukazao da je posle NATO intervencije, 1999. godine, i uspostavljanja međunarodne administracije, Kosovo postalo međunarodno pitanje i problem, tako da Vlada i Skupština Srbije nemaju mogućnosti da utiču na njegovu budućnost. Rezolucija Vlade Srbije jeste dokumenat koji ima neke okvire, ali je orjentisan na zadovoljenje političkih struktura u Parlamentu Srbije, rekao je jedan od lidera Srpske liste za Ksoovo i Metohiju Randjel Nojkić:\n“Smatram da ima dosta nedorečenosti. I u tom smislu, smatram da ta rezolucija morala da pretrpi određene dopune”\nTe dopune treba da su orjentisane na izjašnjavanje o nepodeljivosti terotorije Kosova, kaže Nojkić:\n“Smatram da treba implicitno da stoji da je to nešto što je nemoguće u skladu sa stavom Kontakt grupe i međunarodne zajednice: da nema podele Kosova”.\nPolitički analitičar iz Prištine Shkelzen Maliqi ocenio je da Rezolucija Vlade Srbije o Kosovu predstavlja nerealnu opciju, ali da je to prvo uputstvo za pregovaračku delagaciju Beograda:\n“Rezolucija Vlade Srbije o Kosovu predstavlja već poznatu poziciju Srbije, nema novih elemenata i Srbija će pokušati da zadrži snažnu poziciju da se ne dozvoli nezavisnost Kosova.”\nMaliqi ističe kako je za njega intrigantnija izjava predsednika Srbije Borisa Tadića u Moskvi da će se zalagati za podelu Kosova u dva entiteta. Međutim, prema Maliqiju i predstavnicima institucija Kosova, podela Kosova ne dolazi u obzir, imajući u vidu već usvojene stavove Kontakt grupe i međunarodne zajednice o tri principa o kojima se ne može pregovarati: da nema povratka na stanje od pre juna 1999. godine, da nema teritorijalne podele Kosova i da nema ujedinjenja Kosova sa nekom drugom zemljom ili unijom.


Strani investitori trebaju prepoznati kvalitet radne snage\nDuško Milunović u Tesliću\n"Vi znate da se socijalni dijalog u Republici Srpskoj odvija na tripartitnom nivou, pored Vlade Srpske i sindikata tu je i Unija udruženja poslodavca i želio sam na licu mjesta da se uvjerim kakva je kompanija", izjavio je Milunović novinarima, nakon posjete kompaniji "Škrebić" u Tesliću koja je u vlasništvu Dragutina Škrebića.\nOn kaže da nosi pozitivne utiske, s obzirom da je fabrika nova, mašine su savremene, a kompanija je tokom 22 godine od osnivanja od 25 radnika zaposlila njih 539 koji rade u dobrim uslovima.\n"Kompanija će da se širi i što je najvažnije plate i sve doprinose isplaćuje na vrijeme. Dakle, nema onoga o čemu se stalno priča - dodataka u kovertama i nema najniže plate već je ovdje znatno više", rekao je Milunović.\nVlasnik kompanije "Škrebić" Dragutin Škrebić rekao je da je ministra upoznao sa uslovima rada i problematikom sa zakonskim regulativima na nivou Srpske i BiH.\nOn je kao problem izdvojio - kako zadržati radnike i povećati im plate.\n"Plata radnika može biti povećana na tri načina. Prvi je povećanjem produktivnosti, a ja to ne mogu napraviti jer moji radnici rade dovoljno brzo. Možemo smanjiti poreze i doprinose, ali i tu moram biti realan da je Vlada Srpske dosta toga uradila u tekstilnoj i obućarskoj industriji tako da nemamo previsoku poresku stopu i doprinosa za našu granu, dok za neke treba smanjivati", rekao je Škrebić.\nOn kao treći način povećanja plata vidi u iznalaženju načina da se cijena minute rada domaćeg radnika poveća inostranom partneru, što, kako navodi, pretpostavlja stabilnu političku situaciju u državi.\n"Stranci kada ovdje dođu i počnemo razgovarati o cijeni, kažu vi ste rizično područje i vi morate raditi jeftinije od ostalih", naveo je Škrebić.\nOn upozorava da aktuelna politička situacija, nesređenost i neformiranje vlasti nivou BiH, utiče na cijenu i kvalitet rada i produktivnost, ali i na izbor ozbiljnih, a kvalitetnih partnera.\nŠkrebić je rekao da ovo preduzeće izrađuje gotove obućarske proizvode i poluproizvode namjenjene za izvoz, kao i da proširuje proizvodne kapaciteta za koje će trebati do stotinu novih radnika.\nOn je naveo da ovo preduzeće nije izuzeto od problematike odgovarajuće radne snage do kojih dolazi organizovanjem prekvalifikacije u okviru postrojenja.\nDuško Milunović Dragutin Škrebić Tesli'


13:55 Central European Time: Beograd, Berlin, Pariz\n07:55 Eastern Time: Njujork, Boston, Majami\n04:55 Pacific Time: San Francisko, Los Anđeles, Sijetl\n19:55 China Standard Time: Peking, Šangaj, Singapur\nBeograd je ovih dana bio u ljubičastoj zoni Evropskog indeksa kvaliteta vazduha – šta to znači i kako se zaštititi?\nKako se proteklih dana intenzivno govori o stanju našeg vazduha i velikoj zagađenosti, jedno od osnovnih pitanja je, šta znače brojevi na svim skalama i meračima koji se crvene, i treba li se od njih zaštititi?\nŠta se u stvari meri\nSkala ili brojčani indeks koji meri zagađenost vazduha zapravo najčešće meri udeo četiri štetne materije u vazduhu: ugljen-monoksida, sumpor-dioksida, ozona, i aerosolnih čestica (particulate matter ili PM) koje su raspršene u vazduhu. Postoje i druge skale, koje direktno mere čestično zagađenje, to jest prisustvo PM 2.5 čestica u vazduhu, i na osnovu tih merenja prave koeficijent zagađenja.\nRazličite skale mogu imati različite pragove zagađenosti, pa zato koncentracija od 55 μg/m3 PM 2.5 čestica prema standardima Agencije za zaštitu životne sredine predstavlja gornju granicu „prihvatljivog” kvaliteta, dok prema standardima Evropske unije ta granica stoji na oko 25 μg/m3.\nPoređenja radi, Beograd je ovih dana bio u ljubičastoj zoni Evropskog indeksa kvaliteta vazduha, gde je stanje ocenjeno kao „izuzetno loše”, i merne stanice ove organizacije beležile su čak do 120 μg/m3 PM 2.5 čestica, što i prema našim kriterijumima predstavlja „jako zagađen” vazduh.\nPM čestice Svetska zdravstvena organizacija svrstava među karcinogene Grupe 1, a predstavljaju najgoru vrstu zagađenja vazduha, jer su u stanju da prodru duboko u plućno tkivo, i znatno povećavaju rizik od raka. Medicinsko istraživanje iz 2013. godine pronašlo je da ne postoje „bezbedni nivoi” ovih čestica u organizmu, jer je prisustvo PM 2.5 čestica čak i u nivoima ispod kriterijuma zagađenosti Evropske unije povezano sa povećanim rizikom od raka.\nSamo na osnovu navedenog, jasno je da zagađenost vazduha po svim kriterijumima predstavlja rizik po zdravlje, i da je potrebno nešto učiniti radi zaštite. Kako je prethodnih dana, a i duže, redovna pojava biti u crvenoj zoni prema svim skalama, potreba je utoliko veća i važnija.\nDa li su nam potrebni prečiščivači\nSvi prečišćivači vazduha obavljaju sličnu funkciju, mada za čišćenje koriste različite tehnologije i imaju različit učinak.\nNeki prečišćivači koriste filtere kroz koje prolazi vazduh, neki koriste jonizujuće zračenje koje privlači određene čestice, a postoji i niz prečišćivača koji koriste proces ozonizacije ili imaju neku upijajuću materiju za uklanjanje neprijatnih mirisa. Pojedini čistači koriste i UV zračenje kako bi iz vazduha koji filtriraju eliminisali mikrobe.\nIz toga sleduje da čistači koji su prevashodno namenjeni za uklanjanje neprijatnih mirisa, prašine ili buđi, najverovatnije nemaju iste sposobnosti kao i prečišćivači sa HEPA filterom, koji mogu da uklone i čestice manje od PM 2.5.\nUzevši to u obzir, korišćenje pravog i efikasnog čistača vazduha u svrhu za koju je napravljen korisno je po zdravlje, i pomaže u zagađenosti u kojoj se trenutno nalazimo. Potrebno je prethodno razumeti različite principe rada, prednosti i mane tehnologija i pojedinačnih modela na tržištu, kako bi se osigurali da će aparat imati pravi učinak.


Epidemiološka situacija u Federaciji BiH- ponedjeljak, 06.09.2021. godine (presjek stanja u 12h) – ZZJZ FBiH\nU protekla 24h, Zavodu za javno zdravstvo Federacije BiH prijavljen je 1251 uzorak, od čega je 160 pozitivno na SARS-CoV-2.\nDo sada je testirano ukupno 811 215 uzoraka, a SARS-CoV-2 je potvrđen kod 142 364 osobe.\nU protekla 24h, u Federaciji BiH preminulo je 7 osoba i to dvije iz Tuzlanskog i po jedna iz Srednjobosanskog, Hercegovačko-neretvanskog, Zapadnohercegovačkog, Zeničko-dobojskog i Kantona Sarajevo, a prijavljeno je i 7 smrtnih ishoda iz prethodnog perioda.\nUkupan broj smrtnih ishoda na području Federacije BiH je 5 647.\nCategory: Izvještaji za javnostBy Maja Kojovic September 6, 2021\nPreviousPrevious post:Kampanja promocije cijepljenja protiv COVID-19 u Federaciji BiH- poziv na sastanak javnim servisima i javnim RTV u Federaciji BiHNextNext post:Odluka o izboru najpovoljnijeg ponuditelja- lakiranje parketa u OJ Sarajevo\nEpidemiološka situacija u Federaciji BiH- subota, 27.11.2021. godine (presjek stanja u 12h)\nEpidemiološka situacija u Federaciji BiH- petak, 26.11.2021. godine (presjek stanja u 12h)\nEpidemiološka situacija u Federaciji BiH- četvrtak, 25.11.2021. godine (presjek stanja u 12h)\nEpidemiološka situacija u Federaciji BiH- srijeda, 24.11.2021. godine (presjek stanja u 12h)\nEpidemiološka situacija u Federaciji BiH- utorak, 23.11.2021. godine (presjek stanja u 12h)


Granični policajac koji je uzeo 20 evra mita osuđen na pet mjeseci zatvora - NTV Arena\nSud Bosne i Hercegovine, nakon prihvatanja sporazuma o priznanju krivice, izrekao je presudu kojom je granični policajac Rajo Kikić proglašen krivim što je počinio krivično djelo primanje dara i drugih oblika koristi.\nKikić je osuđen na pet mjeseci zatvora u koju će mu biti uračunato vrijeme koje je proveo u pritvoru od 18. marta do 6. maja ove godine, saopšteno je iz Suda.\n– Od optuženog Raje Kikića oduzima se imovinska korist pribavljena izvršenjem krivičnog djela u iznosu od 20 evra – navodi se u saopštenju.\n– On je zahtijevao i primio dar kako u okviru svoje funkcije ne bi zabranio ili odbio ulazak u BiH za tri osobe iako je to bio u obavezi po Odluci Savjeta ministara od 15.3.2020. godine o propisivanju dodatnih uslova za ulazak stranaca u BiH. Licima koja su dolazila iz područja s intenzivnom transmisijom koronavirusa dozvolio je, bez zdravstvenog pregleda i Rješenja o izolaciji, nezakonit ulazak u BiH nakon što je zahtijevao i primio novčanicu u iznosu od 20 evra – navedeno je u optužnici.\nTags: bih, granicna policija, mito, rs, sud bih, zemlja\nPoraz Radnika: Bijeljinski tim pogađao samo okvir gola


Šta smo naučili o marketing trendovima za 2021. na februarskom NET&WORK-u? – Udruženje mladih privrednika Srbije\nNet&Work događaji su oni koji se dugo pamte jer imamo priliku da učimo jedni od drugih. Tako je bilo i 23. februara, kada su naši članovi izrazili želju da zajedno istražimo novitete u svetu marketinga. Pored znatiželje, on je sada ipak i potreba u svakom biznisu.\nNa šta moramo obratiti pažnju kada se bavimo marketing aktivnostima u okviru našeg preduzeća i koji su to trendovi za 2021. godinu, sa nama su podelili naši članovi, profesionalci iz te oblasti.\nDiskutovali smo na temu diferencijacije brenda kao jedne od najbitnijih stavki za uspeh mladih firmi i saznali nekoliko praktičnih načina za njeno postizanje.\nNikola Kalinović, brend dizajner i osnivač Talanoa agencije, nas je upoznao sa Clock modelom, koji predstavlja okvir za mapiranje, evaluaciju i dizajn interakcija između kompanije i potrošača. U okviru njega koordinira se aktivnostima počevši od faze pre kupovine, tokom kupovine i nakon kupovine, čijim razlaganjem i unapređivanjem se postiže bolje iskustvo za kupce.\nAnalizirajući statistike u okviru lojalnosti brendovima zaključili smo gde se nalazi slobodan prostor za stvaranje novih brendova i njihovo pozicioniranje u svesti potrošača.\nKoliko nam dizajn može pomoći da se istaknemo u masi ukazao nam je Ilija Dragišić, brend kreator i osnivač kompanije Dimis. Kroz konkretne primere iz prakse upoznali smo se sa kreativnim rešenjima ponovno upotrebljivih ambalaža koje doprinose efikasnosti i ekonomičnosti preduzeća na tom polju. Prošli smo i nekoliko inovativnih ideja promocije brenda putem pakovanja, kao i značaj biorazgradivih ambalaža koja ispunjavaju zahteve očuvanja životne sredine.\nOblast koju ne možemo da zaobiđemo ukoliko želimo da priđemo publici je i content marketing. Kako mu pristupiti i uz njega produbiti odnos sa publikom, stvarajući jedinstvenu zajednicu, objasnio nam je Nikola Vuković, edukator i osnivač agencije Evoke. Nikola nam je na primeru pokazao koliku moć za organske rezultate može da nam pruži negovana i pažljivo građena zajednica koja postaje brendov marketing “od usta do usta”.\nSigurni smo da je ovaj Net&Work podstakao ostale članove na novo “out of the box” razmišljanje i motivisao ih da hrabro implementiraju nove ideje u svom biznisu.\nZahvaljujemo se našim članovima Nikoli, Iliji i Nikoli na podeljenom znanju, korisnim savetima i iznešenom iskustvu, kao i dobroj zabavi prilikom brejnstorminga i umrežavanjanja sa ostalim članovima.\nUMPS druženje s liderom predstavlja nefromalan vid događaja koji Udruženje mladih privr


Nedeljni razvoj trudnoće: 36. nedelja - mojabeba.rs\nNedeljni razvoj trudnoće: 36. nedelja\nČestitamo, sada ste još samo na mesec dana do kraja trudnoće. Opustite se, uplovljavate u bezbednu fazu za porođaj, pa ako se i desi pre vremena beba će moći samostalno da živi.\nU 36. nedelji osetićete češće otoke i jako će vam biti teško da se namestite da spavate. Osećaćete se emotivnije i sklonije plaču, ali probajte da se odmarate da biste se pripremili na ono što vam predstoji.\nU ovom periodu potrebno je da posećujete ginekologa jednom nedeljno. Većina beba se namesti u položaj za porođaj, glavom na dole, ali neke ostanu i u poprečnom položaju. Ovo ne treba sada da vas uznemirava, postoji mnogo načina kako da pomognete bebi da se okrene, a ako ni to ne pomogne, ginekolog će ručno pokušati.\nAko ste počeli da osećate jake i redovne kontrakcije, velike su šanse da je beba na putu da izađe. Nema potrebe da se porođaj zaustavlja ili odlaže u ovom periodu trudnoće, pa se pobrinite da već sada spakujete torbu za porodilište.\nOd 36. nedelja pa nadalje beba će se glavom na dole namestiti u porođajni kanal i čekati svoje vreme da izađe.\nVećina kostiju vaše beba (osim mekih delova lobanje) sada su potpuno očvrsnuli, što znači da je beba spremna da se upozna sa vama. Od 36. nedelje pa nadalje beba će moći samostalno da živi ako se porođaj desi ranije. Ušli ste u bezbednu zonu.\nDo 36. nedelje trudnoće, gastrointenstilni sistem vaše bebe je potpuno sazreo i spreman je za varenje. Takođe, beba će imati kosu i voskastu supstancu koja prekriva i štiti kožu vaše bebe poslednjih nekoliko meseci.\nPratite razvoj trudnoće po nedeljama OVDE.\nTagovi: 36. nedelja trudnoće nedeljni razvoj trudnoće razvoj trudnoće razvoj trudnoće po nedeljama trudnoća\nDžejd Džeger: Kćerka Mika Džegera ove godine će postati i majka i baka\nJaje: Zdrava namirnica, ali i jak alergen\nSlušajte Mocarta: Klasična muzika ublažava stres kod trudnica\nTrudnice koje slušaju klasičnu muziku osećaju manje stresa zbog svoje trudnoće. Tempo 60 do 80 taktova, otprilike koliko otkucaja ima ljudsko sr...\nZa mirniju trudnoću: Meditacija u dvoje\nPoslednjih nekoliko godina mnogo se govori o tehnikama opuštanja meditacijom. Svi ponešto znamo o ovoj drevnoj veštini, raspravljamo koliko je ona ...\nKako tate izbegavaju obaveze\n9 dec, 2016 Kutak za tate\nBrigu o novorođenčetu očevi uglavnom prepuštaju majci. Skoro polovina njih pretvara se da spavaju po noći kad beba plače, utvrdila je studija brita...\nBez svakodnevnog pranja: Često kupanje može da našteti dečijoj koži\n28 sep, 2016 Zdravlje bebe\nDovoljno je da svaki dan prebrišete pregibe i pelensku regiju, a kupke obavljajte najviše dva puta nedeljno. Kupanje beba za većinu roditelj...\n7 načina kako brže da zatrudnite\n6 mar, 2014 Korisni saveti\nŽelite da zatrudnite baš sada. Naravno, hoćete da rešite ovaj zadatak kao što ste do sada sve radne zadatke i kućne obaveze ili bilo šta što se nal...